c: text/html

text:
Ndenge ya kokabola mikanda
LINƆ́NGI YA MOSƐNZƐLI
Motuna: Mpo na yo, likabo nini oyo eleki makabo nyonso oyo Nzambe apesá biso?
Vɛrsɛ: Yn 3:16
Okoki koloba boye: Linɔ́ngi ya Mosɛnzɛli oyo emonisi ntina oyo Nzambe atindaki Yesu na mabele mpo akufela biso mpe ndenge tokoki komonisa botɔndi mpo na likabo yango.
BOKONZI YA NZAMBE EZALI NINI?
LOKASA YA LIBYANGI YA EKANISELI
Okoki koloba boye: Tozali kobengisa bato na molulu moko ya ntina mingi. [Pesá ye lokasa ya libyangi] Na mwa 11 ya sanza ya minei, bamilio ya bato na mokili mobima bakoyangana mpo na kokanisa liwa ya Yesu mpe koyoka lisolo moko ya Biblia oyo ekolobela ntina ya liwa yango mpo na biso. Na lokasa yango, tokomi adrɛsi mpe ngonga oyo likita yango ekosalema pene na bino. Tozali na elikya ete okoya.
KOMÁ MALOBA NA YO MOKO
Landá makanisi oyo bapesi likoló mpo na kobongisa ndenge na yo moko ya kobanda lisolo na mosala ya kosakola.

robotstxt: allowed

filter: keep


text:
Mpo na nini Yesu abengami Mwana ya Nzambe?
Eyano ya Biblia
Nzambe azali na mwasi te ndenge mobali azalaka na mwasi oyo akoki kobota na ye bana. Kasi ye nde Moto akelá bomoi. (Emoniseli 4:11) Yango wana, Adama, moto ya liboso oyo Nzambe akelaki, abengamaki “
mwana ya Nzambe.” (Luka 3:38) Ndenge moko mpe, Biblia eteyaka ete Nzambe nde akelaki Yesu. Yango wana mpe babengaka Yesu “
Mwana ya Nzambe.”—Yoane 1:49.
Nzambe akelaki Yesu liboso akela Adama. Ntoma Paulo akomaki ete Yesu “
azali elilingi ya Nzambe oyo amonanaka te, mwana ya liboso na biloko nyonso oyo ezalisamá.” (Bakolose 1:15) Yesu azalaki na bomoi na likoló, bambula mingi mpenza liboso abotama na ndako ya bibwɛlɛ na Beteleme. Kutu, Biblia elobi ete “
ebandeli na ye ezali uta kalakala, uta ntango oyo etyami ndelo te.” (Mika 5:2) Lokola Yesu azali Mwana ya liboso ya Nzambe, azalaki ekelamu ya elimo na likoló liboso abotama moto awa na mabele. Yesu ye moko alobaki ete: “
Nakitaki uta na likoló.”—Yoane 6:38; 8:23.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yisaya 58:1-14
58 “Belelá na mongongo makasi; kotika te.+ Tombolá mongongo na yo lokola liseke, mpe yebisá bato na ngai botomboki na bango,+ mpe ndako ya Yakobo masumu na bango.2 Kasi mokolo na mokolo, bazali koluka ngai, mpe bazali komonisa ete basepeli koyeba banzela na ngai,+ lokola ekólo moko oyo ezali kosalela boyengebene mpe oyo etiki bosembo ya Nzambe na bango te,+ bazali se kosɛnga ngai bikateli ya boyengebene, na ndenge bazali kobɛlɛma na Nzambe oyo bazali kosepela na ye,+3 “‘Mpo na nini tokilaki bilei mpe omonaki yango te,+ mpe tomonisaki molimo na biso mpasi+ kasi otyaki likebi te?’+“Ya solo, bozalaki nde kosepela na mokolo mpenza oyo bozalaki kokila bilei, ntango bozalaki kotinda na makasi bato na bino nyonso oyo babomaka nzoto na mosala ete básala mosala.+4 Ya solo, bozalaki kokila bilei nde mpo na koswana mpe kowelana,+ mpe mpo na kobɛta likofi na ndenge ya mabe.+ Bokobaki nde kokila bilei lokola na mokolo oyo boyokisaka mongongo na bino kuna na likoló, boye te?5 Kokila bilei oyo nazali kopona esengeli kozala nde lokola mokolo oyo moto ya mabele asengeli komonisa molimo na ye mpasi?+ Esengeli nde kozala mpo na kogumba motó na ye lokola nkɛkɛlɛ, mpe mpo atanda ngɔtɔ mpe putulu ya mɔtɔ lokola mbeto na ye?+ Ezali yango nde ozali kobenga kokila bilei mpe mokolo oyo Yehova andimi?+6 “Kokila bilei oyo ngai nazali kopona ezali oyo te? Kofungola bikangeli ya mabe,+ kofungola bansinga ya ekanganeli,+ mpe kotika baoyo banyatami bákende na bonsomi,+ mpe ete bóbuka ekanganeli nyonso, boye te?+7 Ezali nde kokabola limpa na yo na moto oyo azali na nzala,+ mpe ete okɔtisa na ndako na yo bato ya mpasi, bato oyo bazangá ndako, boye te?+ Soki omoni moto moko bolumbu, olatisa ye,+ mpe omibomba te liboso ya moto oyo azali ndeko na yo, boye te?+8 “Soki bongo, pole na yo ekobima lokola kotana ya ntɔngɔ;+ mpe kobika na yo ekobima nokinoki.+ Mpe boyengebene na yo ekotambola mpenza liboso na yo;+ nkembo ya Yehova ekokɛngɛla yo na nsima.+9 Soki bongo, okobenga, mpe Yehova ye moko akoyanola; okobelela mpo na kosɛnga lisalisi,+ mpe ye akoloba: ‘Ngai oyo!’“Soki olongoli ekanganeli epai na yo,+ soki otiki kolakisalakisa mosapi+ mpe kolobaloba makambo ya koyokisa mpasi;+10 mpe soki opesi moto oyo azali na nzala biloko oyo molimo na yo moko ezalaka na mposa na yango,+ mpe soki otondisi molimo oyo ezali komona mpasi, pole na yo mpe ekobima mpenza ata na kati ya molili, mpe molili na yo ekozala lokola midi.+11 Mpe Yehova akokamba+ yo mpenza ntango nyonso+ mpe akotondisa molimo na yo ata na mokili oyo ezikaziká,+ mpe akokembisa mikuwa na yo;+ mpe okokóma lokola elanga oyo ezwaka mai mpenza,+ mpe lokola liziba ya mai, oyo mai na yango ekosaka te.12 Mpe ntango okosɛnga bato bátonga mpenza bisika oyo ebebisamá uta kala, bakotonga;+ okotɛlɛmisa miboko oyo ebebá banda mabota na mabota.+ Mpe bakobenga yo mpenza moto oyo abambaka madusu,+ moto oyo abongisaka babalabala oyo bato bakoki kofanda pembenipembeni na yango.13 “Soki mpo na sabata ozongisi lokolo na yo nsima mpo na kosala makambo oyo ezali kosepelisa yo na mokolo na ngai mosantu,+ mpe soki ya solo obengi sabata bisengo mpenza, mokolo mosantu ya Yehova, mokolo oyo ezali kokumisama,+ mpe soki ya solo okumisi yango na esika ya kotambola na banzela na yo moko, na esika ya komona makambo oyo ezali kosepelisa yo mpe na esika ya koloba liloba ya mpamba;14 soki bongo okosepela mpenza na Yehova,+ mpe nakomatisa yo likoló ya bisika ya mabele oyo etombwaná;+ mpe nakoleisa yo biloko euti na libula ya Yakobo nkɔkɔ na yo,+ mpo monɔkɔ ya Yehova nde elobi yango.”+


text:
INDONÉSIE
Java Occidental eboti mbuma
Na 1933, ndeko Frank Rice abengaki Theodorus (Theo) Ratu, mwana-mboka Sulawesi du Nord, aya kosalisa ye na depo ya kobomba mikanda na Jakarta. Theo alobaki boye: “Nakómaki kosepela mingi na mosala malamu ya Bokonzi mpe nabandaki kosakola na ndeko Rice. Na nsima, nalandaki ndeko Bill Hunter oyo akendaki kosakola na Java mpe nasalaki mobembo na bandeko na masuwa Momemi-pole mpo na kokende na Sumatra.” Theo azali mwana-mboka Indonésie ya liboso oyo andimaki solo; azalaki mobongisi-nzela bambula ebele na Java, na Sulawesi du Nord, mpe na Sumatra.
Na mbula oyo elandaki, ndeko Bill Hunter apesaki Felix Tan, oyo akendaki kotánga na Jakarta, mwa buku Bakufi bazali wapi? Ntango Felix azongaki epai na bango na engumba Bandung, na Java Occidental, alakisaki leki na ye Dodo mwa buku yango. Bakamwaki ntango batángaki na mokanda yango ete Adama, mobali ya liboso, azalaki te na molimo oyo ekufaka te. Azalaki nde molimo. (Eba. 2:7) Lokola bakómaki na mposa ya koyeba mateya ya Biblia, Felix ná Dodo bakendaki na esika oyo batɛkaka mikanda ya kala na Bandung mpo na koluka mikanda mosusu ya Watch Tower. Bayebisaki mpe bato ya libota na bango makambo oyo bayekolaki. Nsima ya komipesa na kotánga babuku mpe mwa babuku nyonso oyo bazwaki, batindaki mokanda na depo ya Jakarta. Bakamwaki ntango ndeko Frank Rice ayaki kotala bango, mpe amemelaki bango mikanda ya sika.
Ntango ndeko Rice azongaki na Jakarta, mwa moke na nsima, ndeko Clem Deschamp ná mwasi na ye Jeanne, oyo bautaki kobalana sika, bakendaki na Bandung mpe basalaki mikolo 15. Felix alobaki boye: “Ndeko Deschamp atunaki biso na libota soki tolingi kozwa batisimo. Bato minei: ngai, Dodo, leki na biso ya mwasi Josephine (Pin Nio), ná mama (Kang Nio), tozwaki batisimo mpo na komonisa ete tomipesi na Yehova.” * Nsima ya kozwa batisimo, bango nyonso balandaki ndeko Clem ná mwasi na ye Jeanne mpo na kosakola mikolo libwa na bamboka. Ndeko Clem alakisaki bango ndenge ya kosalela mokanda ya litatoli, oyo ezalaki na nsango moko ya mokuse ya Biblia na minɔkɔ misato. Eumelaki te, mwa etuluku ya Bandung ekómaki lisangá ya mibale na Indonésie.
Ekɔti ya pápa
Wana mosala ya kosakola ezalaki kokende liboso, bakonzi ya mangomba ya bokristo bakómaki kotyela bandeko miso. Bakonzi yango ná bato na bango bakomaki masolo na bazulunalo mpo na kotɛmɛla mateya mpe mosala ya Batatoli. Masolo yango etindaki bakonzi ya biro oyo etalelaka makambo ya losambo bábengisa ndeko Frank Rice mpo bátuna ye mituna. Lokola apesaki bango biyano ya malamu, bakonzi batikaki mosala ya Batatoli ekoba. *
Na ebandeli ya bambula ya 1930, bakonzi ya bikólo oyo ezalaki kokonza bazalaki kotyela mosala ya kosakola likebi te. Kasi ntango Banazi ya Allemange bazwaki bokonzi na Mpoto, bakonzi mosusu, mingimingi oyo bazalaki kosambela na Lingomba ya Katolike, babalukelaki Batatoli. Ndeko Clem Deschamp alobaki boye: “Mokonzi moko ya douane oyo azalaki kosambela na Katolike akangaki babuku na biso, mpe alobaki ete elobi makambo ya mabe mpo na Banazi. Ntango nakendaki na biro ya douane, mokonzi yango ya motema mabe azalaki na konje. Moto oyo azalaki kosala na esika na ye, moto moko ya boboto oyo azalaki kosambela na Katolike te, abimisaki mbala moko babuku yango, mpe alobaki: ‘Zwá nyonso oyo olingi liboso nkolo-esika azonga!’”
Ndeko Jeanne Deschamp alobaki: “Mokolo mosusu, bakonzi basɛngaki biso tólongola fɔtɔ mibale na buku Enemies (Banguna). Basepelaki te na liyemi ya nyoka elíngi bato (Satana) mpe ya mwasi moko ya ndumba alangwe masanga (mangomba ya lokuta). Yango nyonso mibale elataki ekɔti ya pápa. * Mposa na biso ezalaki ete tókabola buku yango. Na yango, bandeko misato kati na biso bafandaki na libongo na nse ya moi makasi, mpo na kotya langi ya moindo na bililingi ya ekɔti ya pápa na ebele ya babuku oyo tozalaki na yango!”
Bitumba ezalaki kopalangana na mikili ya Mpoto, mpe mikanda na biso ekobaki komonisa polele bokosi ya mangomba ya bokristo mpe ndenge emikɔtisaki na makambo ya politiki. Na yango, bakonzi ya mangomba babakisaki molende mpo na kotya bakonzi ya Leta mbamba bápekisa mosala na biso; mikanda na biso ebele epekisamaki.
Kasi, bandeko balɛmbaki te na mosala ya kosakola, mpe basalelaki malamu masini moko ya kobimisa mikanda oyo eutaki na Australie. (Mis. 4:20) Ndeko Jeanne Deschamp alobeli mayele moko oyo basalelaki; alobi boye: “Soki tobimisi mwa buku to zulunalo ya sika na masini, tozalaki kolakisa yango bakonzi ya Leta. Tozalaki kobimisa mpe kokabola mokanda yango na ebandeli ya pɔsɔ. Na nsuka ya pɔsɔ, tozalaki kokende kolakisa moko na biro ya prokirɛrɛ monene. Soki baboyi mokanda yango, tozalaki kosala lokola toyoki mawa mpe tozalaki kozonga nokinoki kobimisa mokanda mosusu ya sika.”
Mbala mingi bandeko oyo bazalaki kokabola mikanda oyo epekisami bazalaki kokima bapolisi ndenge mpoko ekimaka nyau. Na ndakisa, mokolo moko ntango ndeko Charles Harris azalaki kosakola na Kediri, na Java oriental, abɛtaki porte ya mokonzi ya bapolisi kozanga ete ayeba.
Mokonzi yango alobaki na ye: “Naluki bino banda ntɔngɔ. Zelá nazwa liste ya babuku na bino oyo epekisamá.”
Ndeko Charles alobi ete: “Ntango mokonzi yango akɔtaki na ndako, nabombaki mikanda oyo epekisamaki na libenga ya kati ya kazaka. Ntango azongaki, napesaki ye mwa babuku 15 oyo epekisamaki te. Apesaki mwa likabo na ye na mitema mibale, mpe na esika mosusu, nakabolaki mikanda oyo epekisamaki.”
Kobimisa mikanda na ntango ya epekiseli
Ntango Etumba ya Mibale ya mokili mobimba engalaki na Mpoto, Pays-Bas ezalaki lisusu kotinda mikanda te na Indonésie. Kasi, bandeko bamonaki mosika, mpe babongisaki makambo mpo kompanyi moko ya mokili ebimisaka bazulunalo na biso na masini na Jakarta. Nimero ya liboso ya Consolation (lelo Lamuká!) na monɔkɔ ya Indonésien ebimaki na sanza ya yambo na 1939, mpe Linɔ́ngi ya Mosɛnzɛli ebimaki mwa moke na nsima. Na nsima, bandeko basombaki mwa masini ya kobimisa mikanda mpe bakómaki kosala yango bango moko. Na 1940, bandeko ya Australie batindaki masini ya monene koleka mpe bandeko bakómaki kobimisa mwa babuku mpe bazulunalo na Indonésien mpe na Néerlandais na mbongo na bango moko.
Nsukansuka, na mokolo ya 28/07/1941, bakonzi bapekisaki mikanda nyonso ya la Société Watch Tower. Ndeko Jeanne Deschamp alobaki boye: “Mokolo moko na ntɔngɔ ntango nazalaki kobɛta masini ya kokoma mikanda, porte efungwamaki mpe bapolisi misato bakɔtaki elongo na mokonzi moko ya basoda ya Pays-Bas alati bilamba ya bakonzi
Kasi lokola bapekisaki Biblia te, bandeko bakobaki kosakola ndako na ndako, bazali kosalela kaka Biblia. Bazalaki mpe koyekola Biblia na bato. Kasi lokola nsolo ya etumba ezalaki koyokana na Azia, basɛngaki bapaya oyo bazalaki babongisi-nzela bázonga na Australie.
^ par. 1 Nsima, tata ya Felix ná baleki na ye misato ya mibali bakómaki mpe Batatoli ya Yehova. Leki na ye Josephine abalanaki na ndeko André Elias, mpe bakɔtaki Gileade, eteyelo ya Watchtower mpo na mateya ya Biblia. Lisolo ya bomoi ya ndeko Josephine ebimá na Lamuká! ya sanza ya libwa 2009, na Lifalanse.
^ par. 1 Nsima ya Etumba ya Mibale ya mokili mobimba, Frank azongaki na Australie, abalaki mpe abotaki bana. Ndeko Rice asilisaki bomoi na ye awa na mabele na 1986.
^ par. 3 Bililingi yango eutaki na Emoniseli 12:9 mpe 17:3-6.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
2 Ntango 26:1-23
26 Na nsima, bato+ nyonso ya Yuda bazwaki Uzia,+ wana azalaki na mbula zomi na motoba, mpe bakómisaki+ ye mokonzi na esika ya tata na ye Amazia.+2 Ye nde atongaki lisusu Elote+ mpe na nsima azongiselaki yango Yuda nsima ya kolala ya mokonzi esika moko na bankɔkɔ na ye.+3 Uzia+ azalaki na mbula zomi na motoba ntango abandaki koyangela, mpe ayangelaki mbula ntuku mitano na mibale (52) na Yerusaleme. Mpe nkombo ya mama na ye Yekolia+ ya Yerusaleme.4 Mpe azalaki kosala oyo ezali sembo na miso ya Yehova,+ na kolanda nyonso oyo tata na ye Amazia asalaki.+5 Mpe amipesaki ntango nyonso na koluka+ Nzambe na mikolo ya Zekaria, molakisi oyo azalaki koteya ndenge ya kobanga Nzambe ya solo;+ mpe, na mikolo oyo azalaki koluka Yehova, Nzambe ya solo asalaki ete makambo na ye etambola malamu.+6 Mpe abimaki kobunda na Bafilistia+ mpe atɔbɔlaki efelo ya Gate,+ efelo ya Yabene+ ná efelo ya Ashedode,+ nsima na yango, atongaki bingumba na teritware ya Ashedode+ mpe na kati ya Bafilistia.7 Mpe Nzambe ya solo azalaki kosalisa+ ye liboso ya Bafilistia mpe liboso ya Baarabe+ oyo bazalaki kofanda na Gurebaala mpe Bameunime.+8 Mpe Baamone+ babandaki kopesa Uzia mpako.+ Nsukansuka, lokumu+ na ye ekendaki tii na Ezipito, mpo azalaki makasi na ndenge moko ya kokamwa.9 Lisusu, Uzia atongaki manɔ́ngi+ na Yerusaleme, pene na Porte ya Litumu,+ pene na Porte ya Lobwaku+ mpe pene na likonzí oyo esimbi efelo, mpe akómisaki yango makasi.10 Lisusu, atongaki manɔ́ngi+ na esobe, mpe atimolaki mabulu ya kobomba mai (mpo akómaki na bibwɛlɛ mingi), mpe lisusu na Shefela+ mpe na ngomba patatalu. Azalaki na baloni-bilanga mpe basali-bilanga ya vinyo na bangomba mpe na Karamele, mpo azalaki moto alingá mosala ya bilanga.11 Lisusu, Uzia akómaki na limpinga oyo ezalaki kobunda bitumba, baoyo bazalaki kokende na bitumba bituluku bituluku,+ na kolanda motángo ya bato oyo bakomisamaki nkombo+ na lobɔkɔ ya sɛkrɛtɛrɛ+ Yeyele mpe kapita Maaseya, oyo Hanania moko ya bankumu ya mokonzi+ azalaki kokamba.+12 Motángo mobimba ya bankumu ya bandako ya batata,+ ya bilombe,+ mibali ya nguya,+ ezalaki bato nkóto mibale na nkama motoba (2 600).13 Mpe limpinga ya basoda oyo bango bazalaki kokamba ezalaki na bato nkóto nkama misato na nsambo na nkama mitano (307 500), mibali oyo bazalaki kobunda etumba lokola limpinga moko ya basoda ya makasi mpo na kosalisa mokonzi liboso ya monguna.+14 Mpe Uzia azalaki kobongisa mpo na bango, mpo na limpinga mobimba, banguba,+ makɔnga,+ bikɔti,+ bakazaka ya ebende,+ matimbo+ mpe babilingongo.+15 Lisusu, asalaki na Yerusaleme bamasini ya etumba, eloko oyo bato ya mayele babimisaki, mpo ezalaka likoló ya manɔ́ngi+ mpe likoló ya matumu, mpo na kobwaka makula mpe mabanga ya minene. Na yango, lokumu+ na ye ekendaki mosika mpenza, mpo azwaki lisalisi na ndenge ya kokamwa tii akómaki makasi.16 Kasi, ntango kaka akómaki makasi, motema na ye ekómaki na lolendo+ kino ememelaki ye libebi,+ bongo azangaki bosembo epai ya Yehova Nzambe na ye mpe akɔtaki na tempelo ya Yehova mpo na kotumba mpaka ya malasi likoló ya etumbelo ya mpaka ya malasi.+17 Na mbala moko, nganga-nzambe Azaria mpe banganga-nzambe ya Yehova elongo na ye, bilombe mibali ntuku mwambe (80), bakɔtaki nsima na ye.18 Na nsima, batɛlɛmaki mpo na kotɛmɛla mokonzi Uzia+ mpe balobaki na ye boye: “Ee Uzia, mosala ya kotumbela Yehova mpaka ya malasi ezali ya yo te,+ kasi mosala ya kotumba mpaka ya malasi ezali nde mosala ya banganga-nzambe bana ya Arona,+ oyo basantisamá. Bimá na esika mosantu; mpo ozangi bosembo, mpe Yehova Nzambe akopesa yo ata nkembo moko te+ mpo na yango.”19 Kasi Uzia atombokaki+ wana eloko ya kotumba mpaka ya malasi+ ezalaki na lobɔkɔ na ye mpo na kotumba mpaka ya malasi, mpe, wana azalaki kotombokela banganga-nzambe, maba+ ebimaki+ na elongi na ye, liboso ya banganga-nzambe na ndako ya Yehova, pembeni ya etumbelo ya mpaka ya malasi.20 Ntango Azaria nganga-nzambe mokonzi mpe banganga-nzambe nyonso batalaki ye, talá, maba ezwi ye na elongi.+ Bongo balongolaki ye kuna mbangumbangu, mpe ye moko lisusu asalaki mbangu mpo na kobima, mpo Yehova abɛtaki ye.+21 Mpe mokonzi Uzia+ atikalaki moto ya maba kino mokolo ya liwa na ye; mpe lokola akómaki na maba, azalaki se kofanda na ndako, bapemisaki ye na mikumba na ye;+ mpo babenganaki ye na ndako ya Yehova, wana mwana na ye Yotame azalaki kokamba ndako ya mokonzi mpe kosambisa bato ya mokili.22 Mpe makambo mosusu ya Uzia,+ ya liboso mpe ya nsuka, Yisaya+ mwana ya Amoze+ mosakoli akomaki yango.23 Nsukansuka, Uzia alalaki esika moko na bankɔkɔ na ye; bakundaki ye esika moko na bankɔkɔ na ye, kasi na elanga ya malita ya bakonzi,+ mpo balobaki: “Azali moto ya maba.” Mpe Yotame+ mwana na ye abandaki koyangela na esika na ye.


text:
Bandeko basi mpe mibali, lelo napambolami mpo na kozwa nkoko na ngai ya 13 ya mokolo ya banso na lingomba. Wana esalaki ngai natuna, “Nini ngai nalingi nkokololo na ngai ayeba? Ntongo oyo nalingi koloba na nsolo mpenza na libota na ngai mpe ya bino.
Biso lokola bakambi tozali komitungisa mingi na ntina ya libebi oyo pornographie ezali kosala na bomoi ya bandimi ya Eklezia mpe mabota na bango. Satana azali kobeta na nkanda nanu ayoka te.
Moko ya ntina tozali awa na mokili ezali koyekola kosalela bamposa mpe mayoki ya banzoto na biso ya kufa. Mayoki wana Nzambe apesa ezali kosunga biso kolinga kobala mpe kozala na bana. Bosangani ya kati na libala kati na mwasi mpe mobali oyo ezali komema bana kati na bomoi ya kufa ezali lisusu koloba kozala mayele moko ya kitoko, kolingaka oyo eyokanisi elongo mitema mibale elingami, esangani na nzoto mpe molimo, mpe komema bosepeli mingi mpe esengo lokola toyekoli kotia moko mpe mosusu liboso. Mokambi Spencer W. Kimball ateyaki ete na libala, “molongani akomi ya liboso na bomoi ya mwasi to ya mobali, mpe … moto mosusu [te] ya motuya [to] eloko ekoki mokolo moko te koleka liboso ya moninga molongani…
“Libala ezali kolakisa bokangami mobimba mpe botongono nyonso.”1
Mibu mingi mileki moko ya bana na biso alembaki nzoto makasi. Natambolaki kati na esika na ye ya kolala, wapi afungolaki motema na ye mpe alimbolelaki ngai ete azalaki na ndako ya moninga na ye mpe na likama amonaki ebandeli mpe bilili ya kotungisama mpe misala na televisio kati na mobali mpe mwasi bazalaki na bilamba te. Abandaki kolela mpe koloba boniboni ayokaki mabe na ntina ya oyo amonaka mpe akanisaki kobimisa yango na makanisi na ye. Nazalaki na botondi mingi ete akokaki komipesa epai na ngai, kopesaka ngai libaku ya kokitisa motema na ye ya bozangi koyeba mpe ya koyokokaka mpasi mpe kosunga ye koyeba boniboni kozwa lisungi na nzela ya Bomikabi ya Mosikoli na biso. Namikundoli mayoki masantu nayokaki lokola tofukamaki elongo, lokola mama na mwana na ya mwasi, mpe kosenga lisungi ya Tata na biso ya Lola.
Bana mingi, bilenge, mpe, mikolo bazali komitina na kozanga boyebi na pornographie, kasi bokoli moko ya motango ya basi mpe mibali bazali koponaka kotala yango mpe bazali kozongela sima kobandelaka tiii yango ekokoma mposa ya maksi. Bato baye bakoki kolinga na mitema na bango mobimba kobima libanda na motambo oyo kasi mingimingi bazali kokoka te kolongwa na yango na bangomoko. Boniboni tozali na botondi na yango ntango balingami baye baponi komipesa epai na biso lokola baboti to mokambi ya Eklezia. Tosengeli kozala na bwanya toloba na boningani, nkanda, to kobwaka te, oyo ekoki kosala bango kovanda kimia lisusu.
Biso lokola baboti mpe bakambi tosengeli kopesa toli na bana mpe bilenge na moboko ekomema liboso, koyokaka na bolingo mpe bososoli. Basengeli koyeba makama ya pornographie mpe boniboni yango ekangaka likolo ya babomoi, kosalaka libungi ya Molimo, kobebisa mayoki, kokosa, kobebisa bondeko, kobungisa bomiyangeli, mpe pene na kosilisa nyonso ya ntango, makinisi, mpe bokasi.
Pornographie ezali eloko ya mpamba koleka, mabe, mpe emati koleka liboso. Lokola tovandi elongo na bana na biso, lisanga tokoki kosala libongisi ya libota na mibeko mpe bandelo, kozala kosala na yomei mpona kobatela ba ndako na biso na biyungulu ya mayi ya biloko ya lotiliki. Baboti, tozali koyeba ete ba telephone oyo ezali na makoki ya internet, ba ordinateurs te, bizali elindo monene?2
Bilenge mpe mikolo, soki bozwami na motambo ya Satana ya pornographie, bokundola boniboni Mosikoli na biso ya bolingo ezali na ngolu. Bokoki kobanza na bozindo boni Nkolo alingi mpe akobatela bino, kutu ti sikawa? Mosikoli na biso azali na nguya ya kopetola mpe kobikisa bino. Akoki kolongola mpasi mpe bosisoyi bozali koyoka mpe kokomisa bino peto lisusu na nzela ya nguya ya Bomikabi na Ye.
Biso lokola bakambi tozali komitungisa mingi na oyo etali balongani mpe bana oyo bakonyokwamaka na bokangami makasi na pornographie. Mpaka Richard G. Scott abondelaki: “Soki bozali na bonsomi kosala lisumu monene yomei, bonyokwama mpamba te mbano ya masumu ya moto mosusu. … Bokoki koyoka ngolu. … Nzoka nde bosengeli te kotia likolo na binomei liyoki ya mokumba mpona misala wana.”3 Boyeba ete bozali bino moko te. Lisungi ezali. Makita ya bosikoli ya bokangani na mabe mpo na balongani, esangisi na mayangani na telefone, oyo ekopesa nzela na balongani mpo na kobenga na likita mpe kokabola uta na bandako na bangomei.
Bandeko ya basi mpe mibali, boniboni tozali kobatela bana mpe bilenge na biso? Biyungulu ya mayi bizali bisalelo esengeli, kasi biyungulu oyo eleki minene na mokili, bobele moko oyo ekosala na nsuka, ezali kiyungulu ya kati ya moto na moto oyo ekowuta na litatoli ya bozindo ya botosi ya bolingo ya Tata na biso ya Lola mpe libonza ya komikaba ya Mosikoli na biso mpona moko moko na biso.
Boniboni tozali kokamba bana na biso na bozindo ya mbongwana mpe kokota na Bomikabi ya Mosikoli na biso? Nalingi maloba ya profeta Nefi oyo wapi bato na ye basalaki mpona kopesa makasi na bilenge ya mikolo na ye: “Tozali koloba ya Klisto, tozali kosepela kati na Klisto, tozali koteya ya Klisto, [mpe] tozali kosakola Klisto …ete bana na biso bakoka koyeba na liziba nini bakoka kotala mpona bolimbisi ya masumu na bango. ”4
Boniboni tokoki kosala yango na mabota na biso? Mingi kati na bino boyoki ngai koyebisa boniboni molongani na ngai anyatamaki, Mel, mpe Nayokaki lokola baboti ya bana minei. Lokola tozalaki liboso ya mikakatano ya boboti mpe bobateli liboso na bosenga ya bomoi, tozangaki elikia mpona kosunga. Tosambelaki mpe tobondelaki mpo na koyeba nini kosala. Eyano oyo eyaki ezalaki polele: “Ezali malamu soki ndako ezali na bosoto mpe bana bazali kokoba na pijama mpe mikumba nyonso etikali ya kosila te. Biloko bobele se moko oyo esengeli mpenza ekokisama na ndako ezali koyekola makomi mokolo na mokolo mpe likita mpokwa na libota mposo na mposo.”
Tozali komeka kosala makambo wana, kasi ezalaki te ntango nyonso ya yambo mpe, kondima mobulu, ezalaki ntango nyonso ya kotala mpamba. Tobongolaki etaleli na biso mpe tomekaki komitungisa te na oyo etali biloko ya ntina muke. Makanisi na biso ekomaki kosolola, kosepela, koteya, mpe kotatola Klisto na komekaka kosambela mokolo na mokolo mpe koyekola makomi mokolo na mokolo mpe kosala likita mpokwa na libota mposo na mposo.
Moninga moko kala te akebisaki, “Ntango osengi bandeko basi kotanga makomi mpe kosambela mingi, ekotungisi bango. Mpe bakoyoka lokola bazali na mingi mpo na kosala.”
Bandeko ya basi mpe mibali, mpo ete nayebi uta na boyebi na ngaimei, mpe oyo ya molongani na ngai, Nasengeli kotatola mapamboli ya koyekola makomi mokolo na mokolo mpe losambo mpe likita ya mpokwa na libota mposo na mposo. Wana ezali makambo mpenza oyo ekosunga kolongola mitungisi, kopesa bokambi ya bomoi na biso, mpe kobakisa kobatela na mabota na biso. Bongo, soki pornographie to bitumba mosusu ekobeta mabota na biso, tokoki kosenga lisungi ya Nkolo mpe kozela bokambami monene uta na Molimo, koyebaka ete tosalaki oyo Tata na biso asengaki biso kosala.
Bandeko basi mpe mibali, soki maye naino esalami te na mabota na biso, tokoki banso kobanda sikawa. Soki bana na biso bakoli koleka mpe baboyi kosangana na biso, tokoki kobanda biso moko. Lokola tozali kosala, nguya ya Molimo ekobanda kotonda na ndako na biso mpe bomoi na biso, na suka ya ntango, bana bakoyanola.
Bomikundola ete Bapostolo ya bomoi baplakaki lisusu ete lokola tozali koluka bankoko na biso mpe tobongisi nkombo ya libota na biso moko mpo na tempelo, tokoki kobatelama sikawa mpe kati na bomoi na biso lokola tomibateli bisomei ya kolongobana na ndingisa ya kokota na tempelo.5 Oyo bilaka!
Elenge, zwa mikumba mpona kozala malu ya molimo na yo. Longola telefone na yo soki esengeli, yemba loyembo ya Primaire, sambela mpona lisungi, kanisa na ntina ya makomi, tambola libanda ya filime, talisa na Mobikisi, zwa elambo na kolongobana mpe yekola Jeune Soyez Fort, zala ndakisa mpo na baninga na yo, mipesa na moboti, kende kotala episikopo na yo, senga lusungi, mpe luka toli ya makasi soki esengeli.
Nini nalingi nkokololo na ngai ayeba? Nalingi bango mpe bino koyeba ete nayebi Mobikisi azali na bomoi mpe alingi biso. Afutaki nyongo mpo na masumu na biso, kasi tosengeli kofukama liboso ya Tata na biso ya Lola, na komikitisa nyonso, koyambolaka masumu na biso, mpe kobondela Ye mpo na bolimbisi. Tosengeli kolinga kobongola mitema na biso mpe bamposa na biso mpe komikitisa mingi mpo na koluka lisungi mpe bolimbisi na baye ntango musus tozokisaki to totikaki.
Nayebi ete Joseph Smith amonaki Nzambe, Tata na biso ya Lola, mpe Mobikisi na biso, Yesu Klisto. Natatoli ete tozali na profeta ya bomoi likolo ya mokili, Mokambi Thomas S. Monson. Natatoli lisusu ete tokoki te kokumbama libanda soki tokolanda toli ya profeta ya Nzambe. Natatoli mpo na nguya ya mayokani mpe mapamboli ya tempelo.
Nayebi ete Buku ya Mormon ezali ya solo! Nakoki te kolimbola nguya ya buku monene oyo. Nayebi bobele ete lisanga na losambo, Buku ya Mormon ekomema nguya mpo na kobatela mabota, koyeyisa bondeko makasi, mpe kopesa bondimami ya moto na moto liboso na Nkolo. Natatoli makambo maye nyonso na nkombo Mosantu ya Yesu Klisto,amene.


text:
LITEYA 5
Makambo nini okomona na makita na biso?
Bato mingi bakendeke lisusu losambo te, mpo bazwaka te biyano na mituna na bango oyo etali bomoi mpe bazwaka libɔndisi te. Kasi, mpo na nini ebongi oyanganaka na makita ya Batatoli ya Yehova? Makambo nini okomona kuna?
Okoyoka esengo ya kozala elongo na bato oyo balinganaka mpe batyelanaka likebi. Bakristo ya liboso babongisamaki na kati ya masangá mpe bazalaki kosala makita mpo na kosambela Nzambe, koyekola Biblia mpe kolendisana. (Baebre 10:24, 25) Na makita yango epai bazalaki komonisana bolingo, bazalaki komiyoka ete bazali mpenza elongo na baninga ya solosolo, elingi koloba, bandeko na bango bakristo. (2 Batesaloniki 1:3; 3 Yoane 14) Biso mpe tolandaka ndakisa na bango mpe toyokaka esengo ya ndenge wana.
Okomona ete koyekola kosalela toli ya Biblia epesaka matomba. Ndenge moko na ntango ya kala, lelo oyo mpe mibali, basi ná bana bayanganaka esika moko. Mibali oyo bayebi mpenza koteya basalelaka Biblia mpo na kosalisa biso tóyeba kosalela toli na yango na bomoi na biso. (Kolimbola Mibeko 31:12; Nehemia 8:8) Moto nyonso akoki koyemba, to kopesa biyano soki lisolo esɛngi bayangani báloba; yango epesaka biso nzela tólobela elikya na biso.
Okomona ete kondima na yo epai ya Nzambe ekokóma makasi. Ntoma Paulo ayebisaki lisangá moko ya ntango na ye ete: “Nazali na mposa makasi ya komona bino, . . . mpo tólendisana, moto na moto alendisama na kondima ya mosusu, ya bino elendisa ngai mpe ya ngai elendisa bino.” (Baroma 1:11, 12) Ntango toyanganaka mbala na mbala na makita elongo na bandeko na biso bakristo, kondima na biso mpe ekateli na biso ya kotosa mibeko ya Biblia ekómaka makasi.
Tosɛngi yo oya na makita na biso ya mbala oyo ekoya mpo yo moko omona makambo oyo touti kolobela! Tokoyamba yo na esengo mpenza. Makita nyonso ezali ofele, mpe tokɔngɔlaka mabonza te.
Tolandaka ndakisa ya banani na ndenge ya kosala makita na biso?
Matomba nini tokoki kozwa soki tozali koyangana na makita?


text:
Makambo etali babiro na biso mpe kosala vizite
Tosɛngi yo na motema moko oya kotala babiro na biso mpe bamasini na biso ya kobimisa mikanda. Talá ba adrɛsi mpe ngonga ya kosala vizite.
Pologne
Świadkowie Jehowy w Polsce
Ul. Warszawska 14
05-830 NADARZYN
POLOGNE
+48 22-739-16-00
Vizite
Lundi tii Vendredi
8:00 tii 10:00 mpe 13:00 tii 15:00
Eumelaka ngonga 2
Makambo ya ntina
Tobongolaka mikanda oyo elimbolaka Biblia na monɔkɔ ya Polonais. Na vizite, tolobelaka mpe lisolo ya Batatoli ya Yehova na Pologne.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yisaya 1:1-31
1 Emonaneli+ ya Yisaya+ mwana ya Amoze, oyo amonaki mpo na Yuda mpe Yerusaleme na mikolo ya Uzia,+ Yotame,+ Ahaze+ ná Hizikiya,+ bakonzi ya Yuda:+2 Yoká,+ Ee likoló, mpe tyá litoi, Ee mabele, mpo Yehova ye moko alobi: “Nabɔkɔli mpe nakolisi bana,+ kasi bango batombokeli ngai.+3 Ngɔmbɛ eyebaka malamu moto oyo asombi yango, mpe mpunda eyebaka esika nkolo na yango apesaka yango bilei; Yisraele bayebi ngai te,+ bato na ngai bamitambwisi na mayele te.”+4 Mawa na ekólo ya masumu,+ bato oyo libunga na bango ekómi kilo, momboto oyo ezali kosala mabe,+ bana oyo babebisaka makambo!+ Batiki Yehova,+ bazangi limemya epai ya Mosantu ya Yisraele,+ bapesi ye mokɔngɔ.+5 Bábɛta bino lisusu wapi,+ awa bozali kaka kotomboka?+ Motó mobimba ezali na maladi, mpe motema mobimba elɛmbi.+6 Banda na nse ya lokolo tii na motó, eteni moko ya malamu ezali te.+ Bampota, bisika oyo bazokisi mpe bisika oyo babɛti—bafini yango te mpo ebimisa mafina, bakangisi yango te, balɛmbisi yango na mafuta mpe te.+7 Mokili na bino etikali mpamba,+ bingumba na bino etumbami na mɔtɔ;+ bapaya+ bazali kolya mbuma ya mabele na bino+ na miso na bino, mpe libebi yango ezali ndenge bapaya babebisaka.+8 Mpe mwana mwasi ya Siona+ atikali lokola mwa ndako ya matiti na elanga ya vinyo, lokola mwa ndako ya matiti ya mokɛngɛli na elanga ya kɔkɔmbrɛ, lokola engumba oyo ezingami.+9 Soki Yehova ya mampinga ye moko atikelaka biso te mwa bato oyo babiki,+ mbɛlɛ tokómi lokola Sodoma, mbɛlɛ tokokani na Gomora.+10 Bóyoka liloba ya Yehova,+ bino bakonzi ya Sodoma+ oyo bozali koyangela na makasi.+ Bino bato ya Gomora, bótya litoi na mobeko ya Nzambe na biso.11 Yehova alobi: “Litomba nini nazali na yango na ebele ya bambeka na bino? Nalɛmbi makabo ya kotumba mobimba+ ya bampate ya mibali+ mpe mafuta ya banyama oyo eleisami malamu;+ mpe nasepeli te+ na makila+ ya bana-ngɔmbɛ ya mibali mpe ya bana-mpate ya mibali mpe ya bantaba ya mibali.+12 Ntango bozali kaka koya komona elongi na ngai,+ nani asɛngi bino likambo oyo ete bónyatanyata mapango na ngai?+13 Bóya lisusu te na makabo ya mbuma ya mpambampamba.+ Mpaka ya malasi—ezali eloko oyo nayiná.+ Bozali kotosa sanza ya sika+ mpe sabata,+ kobengisa liyangani+—kasi nakoki te kondima misala ya maji+ esika moko na liyangani monene.14 Molimo na ngai eyini basanza na bino ya sika mpe bileko na bino ya fɛti.+ Ekómeli ngai kilo;+ nalɛmbi komema yango.+15 Mpe ntango bozali kosembola mabɔkɔ na bino,+ nazali kozipa miso na ngai liboso na bino.+ Ata bozali kobondela mingi,+ nazali koyoka te;+ mabɔkɔ na bino etondi na makila oyo bosopi.+16 Bómisukola;+ bómipɛtola;+ bólongola liboso ya miso na ngai mabe ya misala na bino;+ bótika kosala mabe.+17 Bóyekola kosala malamu;+ bóluka bosembo;+ bósembola moto oyo azali konyokola;+ bókata likambo mpo na mwana oyo tata akufá;+ bósamba likambo ya mwasi oyo mobali akufá.”+18 Yehova alobi: “Sikoyo, bóya mpe tóbongisa makambo kati na biso.+ Ata soki masumu na bino ezali motane makasi, ekokóma mpɛmbɛ lokola nɛjɛ;+ ata soki ezali motane lokola elamba ya motane makasi, ekokóma lokola lɛnɛ.19 Soki bolingi mpe boyoki, bokolya biloko ya malamu ya mokili.+20 Kasi soki boboyi+ mpe botomboki mpenza, mopanga ekolya bino; mpo monɔkɔ ya Yehova elobi bongo.”+21 Ee talá ndenge engumba ya sembo+ ekómi mwasi ya ndumba!+ Etondaki na bosembo;+ boyengebene efandaki kuna,+ kasi sikoyo ezali nde babomi-bato.+22 Palata na bino ekómi bosɔtɔ.+ Masanga na bino ya blé esangisami na mai.+23 Bankumu na yo bazali motó makasi mpe bazali baninga ya miyibi.+ Mokomoko na bango azali moto oyo alingá kanyaka+ mpe moto oyo alandelaka makabo.+ Bazali kokata na bosembo te likambo ya mwana oyo tata akufá; mpe ata likambo ya mwasi oyo mobali akufá ekómelaka bango te.+24 Yango wana, liloba ya Nkolo ya solo, Yehova ya mampinga, Oyo na nguya ya Yisraele,+ ezali boye: “Aha! Nakopema na ndenge nakolongola banguna na ngai, mpe ngai moko nakozongisela banguna+ na ngai mabe.+25 Mpe nakobalusela yo lobɔkɔ na ngai, mpe nakonyangwisa bosɔtɔ na yo nyonso, mpe nakolongola bosɔtɔ na yo nyonso.+26 Mpe nakozongisela yo basambisi lokola liboso, mpe bapesi-toli lokola na ebandeli.+ Nsima na yango, okobengama Engumba ya Boyengebene, Sité ya Bosembo.+27 Siona ekosikolama+ na bosembo, mpe bato na ye oyo bakozonga, bakozonga na boyengebene.+28 Mpe batomboki ná bato ya masumu bakokwea bango nyonso na mbala moko,+ mpe baoyo bazali kotika Yehova bakosila.+29 Mpo bakoyoka nsɔni mpo na banzete makasi oyo bolulaki,+ mpe bokosambwa mpo na bilanga oyo boponi.+30 Mpo bokokóma lokola nzete monene oyo nkasa na yango ezali kokauka,+ mpe lokola elanga oyo ezali na mai te.31 Mpe engambe mobali akokóma mpenza lokola nsinga ya likambu,+ mpe mbuma ya mosala na ye ekokóma lokola montɛntɛi; mpe yango nyonso mibale ekopela mɔtɔ na mbala moko, moto ya koboma yango akozala te.”+


text:
Komelá biso
Tozali na esengo ya kosalisa bato oyo basepelaka na Biblia to na mosala na biso na mokili mobimba. Finá esika moko oyo olingi awa na nse mpo na kokutana na Batatoli ya Yehova ya mboka na bino.
Luká dati ya Ekaniseli ya liwa ya Yesu mpo na mbula oyo ezali koya
Luká esika Batatoli ya Yehova bakosala liyangani moko monene
Bengá na telefone to komelá biso na baadrɛsi oyo ezali wana na nse
Honduras
Congregación Cristiana de los Testigos de Jehová, A.R.
Apartado 147
11102 TEGUCIGALPA
HONDURAS
+504 2405-1360
Ngonga ya mosala
Lundi tii Vendredi
8:00 tii 17:00


text:
Bimonamona oyo bato mosusu bamonaka pene ya kokufa ezalaka nde mboka ya bawa?
Eyano ya Biblia
Bato mingi oyo bakómaki pene ya liwa balobaka ete bayokaki ete balongwe na nzoto na bango, to ete bamonaki kongɛnga moko makasi to mpe esika moko ya kitoko mpenza. Buku moko (Recollections of Death) elobi ete ‘bato mosusu bamonaka ete yango epesaki bango libaku ya komona mwa moke mboka ya bawa.’ Biblia elobeli te makambo oyo bato bakoki komona soki bakómi pene ya kokufa; kasi elobi makambo ya solo oyo emonisi ete bimonamona wana ezalaka te emonaneli ya mboka ya bawa.
Bakufi bayebi eloko te.
Biblia elobi ete bakufi “bayebi ata eloko moko te.” (Mosakoli 9:5) Ntango moto akufi, akendaka na mboka ya bawa te; atikaka nde kozala na bomoi. Liteya oyo elobaka ete moto azalaka na molimo oyo ekufaka te, oyo ekobaka kozala na bomoi nsima ya liwa, euti na Biblia te. (Ezekiele 18:4) Na yango, likambo nyonso oyo moto akoki komona ntango akómi pene na liwa ekoki kozala lola te, lifelo te, mboka ya bawa mpe te.
Lazare alobaki nini mpo na bomoi nsima ya liwa?
Lisolo moko ya Biblia elobeli Lazare, oyo akufaki mpenza mpe Yesu asekwisaki ye nsima ya mikolo minei. (Yoane 11:38-44) Soki Lazare akendaki na esika moko ya bisengo nsima ya liwa na ye, boye Yesu asalaki mabe ndenge azongisaki ye na bomoi awa na mabele. Nzokande, Biblia elobi ata na esika moko te ete Lazare alobelaki bomoi nsima ya liwa. Na ntembe te, soki Lazare amonaki bimonamona nsima ya liwa, alingaki kolobela yango. Tóbosana te ete ntango Lazare akufaki, Yesu alobaki ete alali mpɔngi mpo na komonisa ete Lazare akufaki mpe ayebaki ata eloko moko te.—Yoane 11:11-14.


text:
LITEYA 71
Yehova abatelaki Yesu
Na ɛsti ya mokili ya Yisraele ezalaki na bato oyo bazalaki kondima ete minzoto etambwisaka bango. Mokolo moko na butu, mibali moko oyo bazalaki kofanda na Ɛsti bamonaki eloko moko ezali kongɛnga lokola monzoto ezali kotambola na likoló mpe balandaki yango. “Monzoto” yango ememaki bango na Yerusaleme. Mibali yango babandaki kotuna bato: ‘Mwana oyo akozala mokonzi ya Bayuda azali wapi? Toyei kofukamela ye.’
Ntango Erode, mokonzi ya Yerusaleme, ayokaki nsango ya mokonzi yango ya sika, abulunganaki mpenza. Atunaki banganga-nzambe bakonzi: ‘Mokonzi yango asengelaki kobotama wapi?’ Bayebisaki ye boye: ‘Basakoli balobaki ete akobotama na Beteleme.’ Erode abengaki bato yango oyo bautaki na Ɛsti mpe ayebisaki bango: ‘Bókende na Beteleme koluka mwana yango. Bongo bózonga koyebisa ngai esika azali. Ngai mpe nalingi kofukamela ye.’ Nzokande azalaki kokosa.
“Monzoto” yango ebandaki kotambola lisusu. Mibali yango balandaki yango tii na Beteleme. “Monzoto” yango ekendaki kotɛlɛma likoló ya ndako moko boye, mpe mibali wana bakɔtaki na ndako yango. Bakutaki Yesu ná mama na ye Maria. Bafukamelaki mwana yango mpe bapesaki ye wolo, mpaka ya malasi, mpe mire. Yehova nde moto atindaki bato yango bákende koluka Yesu? Te.
Na butu yango, Yehova ayebisaki Yozefe na ndɔtɔ ete: ‘Erode alingi koboma Yesu. Kamatá mwasi na yo ná mwana mpe bókima na Ezipito. Bófanda kuna tii ntango nakoyebisa yo ete likama esili bongo bózonga.’ Na mbala moko, Yozefe ná libota na ye bakendaki na Ezipito.
Yehova ayebisaki bato yango oyo bautaki na Ɛsti ete bázongela Erode te. Ntango Erode ayebaki ete bato yango bakoya lisusu te, ayokaki nkanda makasi mpenza. Lokola akokaki kozwa Yesu te, apesaki mitindo ete, na Beteleme, báboma bana nyonso ya mike ya mibali oyo bazalaki mbula moko na Yesu. Kasi Yesu abikaki, bamemaki ye mosika na Ezipito.
Na nsima, Erode akufaki. Yehova ayebisaki Yozefe ete: ‘Sikoyo likama ezali lisusu te, bokoki kozonga.’ Yozefe, Maria ná Yesu bazongaki na Yisraele, mpe bakendaki kofanda na engumba ya Nazarete.
“Liloba oyo ezali kobima na monɔkɔ na ngai ekozala ndenge wana . . . , mpe ekolonga mpenza na likambo oyo natindaki yango.”—Yisaya 55:11


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ezekiele 5:1-17
5 “Nde yo, Ee mwana ya moto, zwá mopanga moko oyo epeli. Okozwa yango mpo na yo lokola razware ya mokati-nsuki, mpe osengeli kolekisa yango na motó na yo mpe na mandefu na yo,+ mpe osengeli kozwa emekeli-kilo mpe kokabola nsuki yango ndambo ndambo.2 Moko ya bandambo misato, okotumba yango na mɔtɔ na katikati ya engumba ntango kaka mikolo ya kozingama ekokoka.+ Mpe osengeli kozwa ndambo mosusu ya misato. Okobɛta yango na mopanga bipai nyonso ya engumba,+ mpe ndambo ya misato ya nsuka, okopanza yango na mopɛpɛ, mpe nakobimisa mopanga nsima na bango.+3 “Mpe okozwa mwa ndambo na yango mpe okolínga yango na bansɔngɛ ya elamba na yo.+4 Mpe okozwa mosusu na yango mpe okobwaka mpenza yango na katikati ya mɔtɔ mpe okozikisa yango na mɔtɔ. Mɔtɔ ekobima na yango, ekokende na ndako mobimba ya Yisraele.+5 “Talá oyo Yehova Nkolo Mokonzi-Oyo-Aleki-Nyonso alobi: ‘Oyo ezali Yerusaleme. Natye ye na katikati ya bikólo, mpe mikili ezali zingazinga na ye.6 Mpe abandaki kotombokela bikateli na ngai ya lisambisi na mabe koleka bikólo,+ mpe kotombokela mibeko na ngai koleka mikili oyo ezali zingazinga na ye, mpo baboyaki bikateli na ngai ya lisambisi mpe, na oyo etali mibeko na ngai, batambolaki na kati na yango te.’+7 “Na yango, talá oyo Yehova Nkolo Mokonzi-Oyo-Aleki-Nyonso alobi: ‘Lokola bozalaki na mobulu koleka+ bikólo oyo ezali zingazinga na bino, na ndenge botambolaki te na mibeko na ngai mpe bosalelaki te bikateli na ngai ya lisambisi;+ bosalaki na kolanda bikateli ya lisambisi ya bikólo oyo ezali zingazinga na bino, boye te?+8 na yango, talá oyo Yehova Nkolo Mokonzi-Oyo-Aleki-Nyonso alobi: “Ngai oyo nazali kobundisa yo, Ee engumba, ɛɛ ngai,+ mpe nakokweisa bikateli na ngai ya lisambisi kati na yo na miso ya bikólo.+9 Mpe nakosala kati na yo likambo oyo nasalá naino te mpe nakosala lisusu likambo ya ndenge wana te mpo na makambo na yo nyonso oyo eyinamá.+10 “‘“Na yango, batata bakolya bana na kati na yo,+ mpe bana bakolya batata na bango, mpe nakokweisa bitumbu na kati na yo mpe nakopanza bato na yo nyonso oyo bakotikala na mipɛpɛ nyonso.”’+11 “‘Na yango, lokola nazali solo na bomoi,’ yango nde liloba ya Yehova Nkolo Mokonzi-Oyo-Aleki-Nyonso, ‘ya solo, lokola esika na ngai mosantu nde okómisi mbindo na makambo na yo nyonso ya bosɔtɔ+ mpe na makambo na yo nyonso oyo eyinamá,+ ngai moko Moto nakokitisa yo+ mpe liso na ngai ekoyoka mawa te,+ ngai moko mpe nakomonisa motema mawa te.+12 Moko ya bandambo misato na yo—bakokufa na maladi mabe,+ mpe bakosila na nzala na kati na yo.+ Mpe ndambo ya misato mosusu—bakokwea na mopanga zingazinga na yo. Mpe ndambo ya misato ya nsuka, nakopanza mpenza bango na mipɛpɛ nyonso,+ mpe nakobimisa mopanga nsima na bango.+13 Mpe nkanda na ngai ekosila mpenza+ mpe nkɛlɛ na ngai epai na bango ekokita+ mpe motema na ngai ekokita;+ mpe bakoyeba mpenza ete ngai moko, Yehova, nde nalobi mpo nasɛngaka ete bákangama kaka na ngai,+ ntango nakosilisela bango nkɛlɛ na ngai.14 “‘Mpe nakokómisa yo esika moko oyo ebebisami mpe eloko ya nsɔni na kati ya bikólo oyo ezali zingazinga na yo liboso ya miso ya moleki-nzela nyonso.+15 Mpe okokóma mpenza eloko ya nsɔni+ mpe eloko ya kofinga,+ ndakisa mpo na kokebisa+ mpe nsɔmɔ mpo na bikólo oyo ezali zingazinga na yo, ntango nakopesa bitumbu epai na yo na nkanda mpe na nkɛlɛ mpe nakopamela yo na nkɛlɛ.+ Ngai moko, Yehova, nde nalobi.16 “‘Ntango nakotindela bino makula ya nzala oyo ebomaka,+ oyo ekozala mpenza mpo na libebi, makula oyo nakotinda mpenza mpo na kobebisa bino,+ ɛɛ nakobakisela bino nzala mpe nakobuka mangenda oyo bakakisi mampa oyo esalemi lokola lopɛtɛ.+17 Mpe nakotindela bino nzala mpe banyama mabe ya zamba,+ mpe ekozangisa bino bana, mpe maladi mabe+ mpe makila+ ekoleka kati na yo, mpe nakokitisela yo mopanga.+ Ngai moko, Yehova, nde nalobi.’”


text:
1. Est-ce esalaka yo pasi soki moninga aleki yo?
2. Est-ce que o lingaka batu ba koma lokola yo te?
3.Est-ce que o tiaka tembe po o ndima makambo baninga ba sali?
4. Soki o saleli mutu malamu il faut kaka loba loba trop epayi ya baninga?
5. O lingaka ko tonga batu trop, ata ba pire yo?
6. Ozalaka ingrat na baninga oyo ba salisa yo trop na vie?
7. Est-ce que soki mutu silisi tembe na yo, o zwaka posa ya ko détruire ye?
Alors est-ce que oko zala na courage ya ko ndima ko zali MOTEMA MABE, et que il faut o changer?


text:
MITUNA YA BATÁNGI . . .
Bakristo basengeli kosala fɛti ya Noele?
Bamilio ya bato na mokili mobimba bandimaka ete fɛti ya Noele ezalaka mpo na kokanisa mokolo ya mbotama ya Yesu Kristo. Kasi, osilá komituna soki bakristo ya siɛklɛ ya liboso, oyo bazalaki na bomoi na eleko ya Yesu, bazalaki kosala Noele? Longola yango, oyebi oyo Biblia eteyaka mpo na bafɛti ya kokanisa mokolo ya mbotama? Kozwa biyano na mituna wana ekoki kosalisa biso tóyeba soki bakristo basengeli kosala fɛti ya Noele to te.
Ya liboso, Biblia elobi te ete Yesu to basaleli mosusu ya sembo ya Nzambe bazalaki kosala fɛti ya kokanisa mokolo ya mbotama. Biblia elobeli kaka bato mibale oyo basalaki fɛti ya kokanisa mokolo oyo babotamaki. Ata moko na bango te azalaki kosambela Yehova, Nzambe oyo Biblia elobeli, mpe bafɛti na bango ya kokanisa mokolo ya mbotama esukaki mabe. (Ebandeli 40:20; Marko 6:21) Buku moko (Encyclopædia Britannica) elobi ete bakristo ya liboso bazalaki te kolanda “momeseno ya bapakano ya kosala fɛti ya kokanisa mokolo ya mbotama.”
Yesu abotamaki na dati nini?
Biblia eyebisi polele te mokolo nini Yesu abotamaki. Buku moko (McClintock and Strong’s Cyclopedia) emonisi ete “ezala Testama ya Sika to mikanda mosusu eyebisi te mokolo ya mbotama ya Kristo.” Soki Yesu alingaki ete bayekoli na ye básalaka fɛti mpo na kokanisa mokolo ya mbotama na ye, na ntembe te, alingaki kosala ete báyeba mokolo yango.
Ya mibale, Biblia elobi te ete Yesu to bayekoli na ye bazalaki kosala fɛti ya Noele. Buku moko (New Catholic Encyclopedia) elobi ete kosala fɛti ya kokanisa mokolo ya mbotama elobelamaki mpo na mbala ya liboso “na buku moko ya Baroma (Chronograph of Philocalus) oyo elobeli makambo oyo esalemaki na bambula 336 ya ntango na biso.” Yango ezalaki nsima ya ntango oyo Biblia esilaki kokomama mpe basiɛklɛ mingi nsima ya liwa ya Yesu. Yango wana, McClintock mpe Strong balobaki ete “Nzambe atindaki bato básalaka fɛti ya Noele te mpe Kondimana ya Sika elobeli yango te.” *
Molulu nini Yesu ayebisaki bayekoli na ye bákanisaka?
Yesu, Moteyi Monene, apesaki malako ya polele na makambo oyo alingaki ete bayekoli na ye básala; malako yango ezali na kati ya Biblia. Kasi, kosala fɛti ya Noele ezali na kati ya malako yango te. Kaka ndenge molakisi alingaka te ete bana-kelasi na ye bákende mosika koleka malako oyo apesi bango, Yesu mpe alingaka te ete bayekoli na ye ‘bákende mosika koleka makambo oyo ekomamá’ na kati ya Biblia.—1 Bakorinti 4:6.
Nzokande, ezali na molulu moko ya ntina mingi oyo Bakristo ya siɛklɛ ya liboso bamesanaki kosala: Ekaniseli ya liwa ya Yesu. Yesu ye moko ayebisaki bayekoli na ye ntango oyo basengelaki kosala molulu yango mpe alakisaki bango ndenge ya kosala yango. Malako yango ya polele mpe mokolo ya liwa na ye ezali na kati ya Biblia.—Luka 22:19; 1 Bakorinti 11:25.
Ndenge tomoni yango, Noele ezali fɛti ya kokanisa mokolo ya mbotama, mpe bakristo ya liboso bazalaki te kolanda momeseno wana ya bapakano. Lisusu, Biblia elobi te ete Yesu to mokristo mosusu ya sembo asalaki fɛti ya Noele. Na kotalela makambo nyonso wana, bamilio ya bakristo na mokili mobimba bamoni ete basengeli te kosala fɛti ya Noele.
^ par. 6 Mpo na koyeba makambo mosusu oyo etali esika mimeseno mingi ya Noele eutá, talá lisolo “Mituna ya batángi . . . Makambo oyo etali fɛti ya Noele” na Linɔ́ngi ya Mosɛnzɛli ya 01/12/2014, ezali mpe na Internet na www.jw.org.


text:
Ezaleli ya boboto emonisaka bwanya
Toñi, ndeko mwasi moko oyo asalaka mosala ya kosalisa mibange to bibɔsɔnɔ, abɛtaki porte moko, mpe mwasi moko ayanolaki ye. Mwasi yango afingaki Toñi mpe asilikelaki ye, alobaki ete asengelaki koya banda kala mpo na kosalisa mama na ye oyo azali mobange. Nzokande, Toñi ayaki na mosala na ngonga oyo ebongi. Atako bongo, na boboto nyonso, Toñi asɛngaki mwasi yango bolimbisi mpo na likambo yango.
NTANGO Toñi ayaki mokolo mosusu, mwasi yango asilikelaki ye lisusu. Kasi, Toñi asalaki nini? Alobi boye: “Ezalaki likambo moko ya mpasi mpenza. Asengelaki te koloba na ngai mabe ndenge wana.” Atako bongo, Toñi asɛngaki lisusu bolimbisi mpe ayebisaki mwasi yango ete ayebaki mpasi oyo azalaki komona.
Soki ozalaki na esika ya Toñi, olingaki kosala nini? Olingaki komonisa ezaleli ya boboto? Elingaki kozala mpasi omipekisa mpo osilika te? Toboyi te, ekoki kozala mpasi kokanga motema na makambo lokola oyo touti kolobela. Ntango tozali na mitungisi to batumoli biso, ezalaka pɛtɛɛ te kokoba komonisa boboto.
Kasi, Biblia elendisi bakristo bámonisaka ezaleli ya boboto. Kutu, Liloba ya Nzambe emonisi ete boboto emonisaka bwanya. Yakobo atuni boye: “Nani azali moto ya bwanya mpe ya mayele na kati na bino? Alakisa misala na ye na etamboli na ye ya malamu na boboto oyo ezali komonisa bwanya.” (Yakobo 3:13) Na ndenge nini ezaleli ya boboto emonisaka bwanya oyo euti na likoló? Mpe nini ekoki kosalisa biso tómonisa ezaleli wana oyo esepelisaka Nzambe?
EZALELI YA BOBOTO EMONISAKA BWANYA
Ezaleli ya boboto ekoki kokitisa nkanda. “Eyano, ntango ezali ya boboto, elongolaka nkɛlɛ, kasi liloba oyo epesaka mpasi ematisaka nkanda.”
Kosilika ntango balobi to basali biso mabe ekoki se kobebisa makambo; ezali lokola kosopa petrole na mɔtɔ. (Masese 26:21) Nzokande, mbala mingi, eyano ya boboto ekitisaka nkanda. Ekoki ata kolɛmbisa motema ya moto oyo azalaki kosepela na biso te.
Ndeko Toñi amonaki yango na miso. Ntango mwasi wana ayokaki eyano ya boboto oyo Toñi apesaki ye, abimisaki mai ya miso. Alimbolaki ete mikakatano na ye moko mpe oyo ya libota elekelaki ye. Toñi apesaki litatoli ya malamu mpe mwasi yango abandaki koyekola Biblia; nyonso wana kaka mpo amonisaki ezaleli ya boboto.
Ezaleli ya boboto ekoki kopesa biso esengo. “Esengo na bato ya ezaleli ya boboto, mpo bakozwa libula ya mabele.”
Mpo na nini bato ya ezaleli ya boboto bazalaka na esengo? Bato mingi oyo liboso bazalaki bato ya matata bakómá na esengo mpo balatá ezaleli ya boboto. Bomoi na bango ekómá malamu, mpe bayebi ete makambo ya malamu ezali kozela bango na mikolo ezali koya. (Bakolose 3:12) Ndeko Adolfo, oyo azali mokɛngɛli ya zongazonga na Espagne, akanisi lisusu ndenge bomoi na ye ezalaki liboso ayeba solo.
Alobi boye: “Nazalaki komona ntina ya bomoi te. Nazalaki kotomboka mpambampamba, yango wana ata baninga na ngai mosusu bazalaki kobanga ngai mpo nazalaki komilakisa mpe kosilika makasi. Nsukansuka, makambo ebongwanaki. Mokolo moko nabundaki, mpe bazokisaki ngai mpota motoba na mbeli; makila ebimaki mingi, etikalaki moke nakufa.”
Kasi lelo oyo, ndeko Adolfo ateyaka basusu ezaleli ya boboto, ezala na maloba to na misala. Bato mingi basepelaka na ye mpo akómá moto ya esengo mpe ya boboto. Ndeko Adolfo alobi ete asepelaka mingi ndenge abongwaná. Mpe atɔndaka Yehova ndenge asalisaka ye amonisa ezaleli ya boboto.
Ezaleli ya boboto esepelisaka Yehova. “Zalá na bwanya, mwana na ngai, mpe sepelisá motema na ngai, mpo nazongisa monɔkɔ na ye oyo azali kotumola ngai.”
Zabolo, monguna monene ya Yehova, atumolaka ye ntango nyonso. Yehova akokaki mpenza kosilika mpo na matumoli wana; nzokande Biblia elobi ete Yehova azali Nzambe oyo “ayokaka nkanda noki te.” (Kobima 34:6) Soki tosali makasi tómekola Nzambe oyo ayokaka nkanda noki te mpe azali na boboto, tokomonisa ete tozali na bwanya oyo esepelisaka Yehova mingi.
Mokili oyo elingaka biso te. Tokoki kokutana na bato oyo bazali “bato ya lofundo, bato ya lolendo, bato oyo bafingaka, . . . oyo bakoselaka bato makambo, oyo bazangi komipekisa, bato ya nko.” (2 Timote 3:2, 3) Kasi, yango esengeli te kopekisa mokristo amonisa ezaleli ya boboto. Liloba ya Nzambe ekundweli biso ete “bwanya oyo euti na likoló ezalaka . . . kimya, na makambo makasimakasi te.” (Yakobo 3:17) Soki tozali komonisa ezaleli ya kimya mpe tozali makambo makasimakasi te, tokomonisa ete tozali na bwanya oyo euti na likoló. Bwanya ya ndenge wana ekotinda biso tózala na boboto ntango batumoli biso, mpe ekosalisa biso tópusana lisusu penepene na Yehova, oyo bwanya na ye ezali na nsuka te.


text:
BOMOI YA BAKRISTO
Makambo oyo tosengeli kobosana te mpo na Liyangani ya etúká
Kaka ndenge tosalaka banda kala, tosengeli komonisa bolingo mpo na Nzambe mpe bazalani na biso na boumeli ya eleko ya liyangani ya etúká. (Mt 22:37-39) Mokanda ya 1 Bakorinti 13:4-8 emonisi soki bolingo ezali mpenza nini; elobi boye: “Bolingo ezali na motema molai mpe na boboto. . . . Esalaka makambo ya nsɔni te, elukaka matomba na yango moko te, esilikaka te. . . . Bolingo esilaka soki moke te.” Ntango ozali kotala video Makambo oyo tosengeli kobosana te mpo na Liyangani ya etúká, kanisá ndenge okoki komonisela basusu bolingo na liyangani ya etúká.
NDENGE NINI TOKOKI KOMONISA BOLINGO NTANGO . . .
tozali kokanga bisika ya kofanda?
miziki elingi ebanda?
tozali na bisika oyo tokolala mpo na liyangani?
tolingi kopesa mabɔkɔ na misala ya liyangani?


text:
BOMOI YA BAKRISTO
Komonisa bizaleli malamu liboso ya porte ya moto
Bakristo bazali lokola “eloko ya kotala liboso ya mokili.” (1Ko 4:9) Yango wana, ekoki kokamwisa biso te soki bato mosusu batalaka biso na fɛnɛtrɛ to baboyaka kobima libanda ntango toyei kosolola na bango. Bandako mosusu kutu ezalaka na kamera to na batelefone oyo esalisaka nkolo-ndako amona biso, ayoka biso, mpe azwa mongongo na biso. Talá mwa makambo mosusu ya kosala mpo na komonisa bizaleli malamu ntango ozali liboso ya porte ya moto.—2Ko 6:3.
NA ETAMBOLI NA YO (Flp 1:27):
Kozala miso paipai te ntango okómi na ndako ya moto mpo na komonisa limemya epai ya nkolo-ndako. Ntango otɛlɛmi liboso ya porte ya moto, kolya to komɛla eloko te; kobenga to kotindela moto mesaje na telefone mpe te
NA MALOBA NA YO (Ef 4:29):
Ntango ozali liboso ya porte ya moto, koloba te eloko moko oyo olingi te nkolo-ndako ayoka. Bandeko mosusu bamonaka malamu ete bákata lisolo nyonso mpo bátya makanisi esika moko mpo na makambo oyo balingi koloba


text:
salut à tous!!!!
Vous êtes sur le skyblog de Marc Tabu dit "le saint" ou encore "la tête de serie numéro un" de la presse musicale congolaise et pourquoi pas africaine!!!
Les interviews, c'est mon dada et ma façon de faire est originale.
A vous de découvir!!! contact marc 0032487634814
RESSSSSSSSSSPECT!
liboke , Posté le jeudi 29 mai 2008 16:17
c 1 violeur koffi keba ndeko
12345922, Posté le mercredi 28 mai 2008 23:27
mbote Marctabu na papa na yo na famille na yo merci mingi pona information ya MM Mopao Mokonzi papa fololo chocolat chaud sarkozy hooolala l'album du pretre l'album du patron l'album sans Non Bord Ezanga Kombo a ya ya ye le 7.6.2008 awa na alexandria dans l'etat de virginia a 10 minute de washington DC et a 30 minute Maryland ya ya ya baleki ako bina c'est lemoment na ba DIVA na ba maman na ba papa na bato nyonso soki lelo na loba lingala c'est psc nazali fane ya MM encor merci mingi a Marctabu pona sago malamu lelo nasepela mingi boseka nga te na zo meka lydie
mpangi, Posté le dimanche 25 mai 2008 20:15
numero ya phone otié tokende nango wapi?yo pe ozosala album?komakaka musicien bongo tokobenga yo pona libanga.tika mopao kende ko soutenir mpangi na yo werrason tika kosala semblant oza mutu ya werra toyeba bino.
zaza, Posté le dimanche 25 mai 2008 11:23
koffi olomide grand mopao toza ko zela yo oboma biso na elengi.on se bien k il ya trooooop ds jalous mais on peux pa t comparer avec werrason olekiye.werrason kobo na ye chien esi akoufa koba etikala chien mechant
bilenge ya kongo, Posté le dimanche 25 mai 2008 10:29
bilenge ya congo autrement dit le cojac to combattre bozoba dignité po na jeunes ya congo marc sunga biso merci blanchard kilombo le bon berge bino nioso oyo bobungi nzela boya na ba pasteur
patricia, Posté le dimanche 25 mai 2008 06:19
Toza na posa naye te , tozali kaka na posa ya Temps present.
Werra clips vrmnt 100%100 elengi
Eric-FullvraiDjo, Posté le dimanche 18 mai 2008 23:41
Temps Present Mayi ya Sika deja dans les back ,ecoutez quelque chanson sur mon skyblog.


text:
MOKAPO 53
Mokonzi oyo akoki kopekisa mbonge mpe mopɛpɛ
MATAI 14:22-36 MARKO 6:45-56 YOANE 6:14-25
BATO BALINGI KOTYA YESU MOKONZI
YESU ATAMBOLI LIKOLÓ YA MAI, APEKISI MOPƐPƐ
Lokola Yesu aleisi bankóto ya bato na likamwisi, yango ekamwisi mpenza bato. Babandi koloba ete “oyo azali solo mpenza mosakoli oyo asengelaki koya na mokili,” Masiya, mpe na ntembe te akozala mokonzi ya malamu mpenza. (Yoane 6:14; Kolimbola Mibeko 18:18) Bongo bato bayokani bákanga ye mpo bátya ye mokonzi.
Kasi, Yesu asosoli likambo oyo balingi kosala. Ayebisi ebele ya bato bákende mpe asɛngi bayekoli na ye bámata na masuwa. Bazali kokende wapi? Bazali kokende na Betesaida mpe na nsima na Kapernaume. Kasi Yesu akei ye moko na ngomba kobondela na butu wana.
Ntango sanza ezali kongɛnga, mwa moke liboso ntɔngɔ etana, Yesu amoni masuwa yango na mosika. Mopɛpɛ moko makasi ezali kotombola mbonge ya mbu, mpe bantoma bazali ‘kobundabunda na kolúka, mpo mopɛpɛ ezali kozongisa bango nsima.’ (Marko 6:48) Yesu akiti na ngomba mpe abandi kotambola likoló ya mai tii na esika bazali. Bayekoli basili ‘kolúka bakilomɛtrɛ soki mitano to motoba.’ (Yoane 6:19) Ntango bamoni Yesu azali kotambola lokola nde alingi koleka bango, babangi mpe bagangi ete: “Ezali emonamona!”—Marko 6:49.
Mpo na kokitisa bango mitema, Yesu alobi: “Bózala na mpiko, ezali ngai; bóbanga te.” Kasi Petro alobi: “Nkolo, soki ezali yo, lobá na ngai naya epai na yo likoló ya mai.” Yesu alobi na ye: “Yaká!” Na yango, Petro atiki masuwa, abandi kotambola likoló ya mai mpo na kokende epai ya Yesu. Kasi, ntango Petro atali mopɛpɛ makasi, abangi mpe abandi kozinda. Agangi: “Nkolo, bikisá ngai!” Yesu asemboli lobɔkɔ na ye, asimbi Petro, mpe alobi na ye: “Yo moto ya kondima moke, mpo na nini obandaki kotya ntembe?”—Matai 14:27-31.
Petro ná Yesu bamati na masuwa, mpe mopɛpɛ elɛmbi. Bayekoli bakamwe, kasi esengelaki mpenza bákamwa? Basengelaki kokamwa te ndenge atambolaki likoló ya mai mpe apekisaki mopɛpɛ makasi soki “bakangaki ntina ya mampa,” elingi koloba likamwisi oyo Yesu asalaki mwa bangonga liboso mpo aleisa bankóto ya bato. Sikoyo, bayekoli bapesi ye limemya makasi mpe balobi: “Ozali mpenza Mwana ya Nzambe.”—Marko 6:52; Matai 14:33.
Mwa moke na nsima, bakómi na Genezarete, mokili kitoko oyo ebotaka mbuma mingi, na sudi ya Kapernaume. Babwaki longo wana mpe babimi na mokili. Ntango bato bamoni ete ezali Yesu, bayei ebele elongo na bato ya bamboka ya zingazinga, bamemeli ye bato ya maladi. Soki kaka bato yango basimbi nsɔngɛ ya elamba ya likoló ya Yesu, maladi na bango esili.
Mwa moke na nsima, ebele ya bato oyo Yesu aleisaki na likamwisi bayei koyeba ete Yesu akei. Yango wana, ntango bamasuwa ya mike oyo euti na Tiberiase ekómi, bato bamati mpe bakei Kapernaume koluka Yesu. Ntango bamoni ye, batuni ye: “Rabi, okómi awa ntango nini?” (Yoane 6:25) Ndenge tokomona yango, Yesu akopamela bango.


text:
APƐNDISI
Nkombo ya Nzambe—Esengeli kosalela yango? Elimboli nini?
NA BIBLIA na yo, ndenge nini babongoli Nzembo 83:18? Na Libongoli ya Mokili ya Sika ya Makomami Mosantu, babongoli yango boye: “Mpo bato báyeba ete yo, oyo ozali na nkombo Yehova, ozali kaka yo moko Oyo-Aleki-Likoló na mabelé mobimba.” Babongoli yango mpe ndenge wana na Babiblia mosusu. Kasi, na Babiblia mingi, batye nkombo Yehova te; na esika na yango, batye batitre lokola “Nkolo” to “Éternel (Oyo-ya-Seko).” Na vɛrsɛ yango, esengeli nde kotya titre to nkombo Yehova?
Vɛrsɛ yango elobeli nde nkombo. Na Liebele, monɔkɔ oyo bakomaki na yango mikanda mingi ya Biblia na ebandeli, na vɛrsɛ yango, batye nkombo moko oyo ekeseni na bankombo mosusu nyonso. Bakomi yango boye יהוה (YHWH). Na Lingala, babongoli nkombo yango mingi “Yawe” to “Yehova.” Nkombo yango emonani kaka na vɛrsɛ moko ya Biblia? Te. Na Makomami ya Liebele ya libosoliboso, okokuta nkombo yango na bisika pene na 7 000!
Nkombo ya Nzambe ezali mpenza na ntina mingi? Tótala ndenge libondeli oyo Yesu Klisto apesaki lokola ndakisa elobi. Ebandi boye: “Tata na biso na likoló, tiká nkombo na yo esantisama.” (Matai 6:9) Na nsima, Yesu abondelaki Nzambe ete: “Tata, pesá nkombo na yo nkembo.” Uta na likoló, Nzambe ayanolaki boye: “Napesi yango nkembo mpe nakopesa yango nkembo lisusu.” (Yoane 12:28) Yango emonisi polele ete nkombo ya Nzambe ezali na ntina mingi. Bongo, mpo na nini babongoli mosusu batyaki nkombo yango te na Babiblia oyo babongolaki mpe na esika ya nkombo yango batye nde batitre?
Ekoki kozala mpo na ntina mibale ya minene. Ya liboso, babongoli mingi balobaka ete esengeli kosalela nkombo yango te mpo lelo oyo toyebi te ndenge bato ya kala bazalaki kobenga yango. Ntango bazalaki kokoma Liebele ya kala, bazalaki kotya milelisi (voyelles) te. Yango wana, lelo oyo, moto moko te akoki koyeba mpenza ndenge oyo bato ya kala bazalaki kotánga YHWH. Yango nde esengeli kopekisa biso kosalela nkombo ya Nzambe? Na ntango ya kala, mbala mosusu bazalaki kobenga Yesu Yeshua to Yehoshua—moto moko te ayebi mpenza ndenge bazalaki kobenga nkombo yango. Atako bongo, lelo oyo na mokili mobimba, bato babengaka nkombo Yesu na ndenge mingi, bato na bato babengaka yango ndenge bameseni kobenga yango na monɔkɔ na bango. Babangaka te kosalela nkombo yango ata soki bayebi te ndenge bato ya siɛklɛ ya liboso bazalaki kobenga yango. Ndenge moko mpe, soki okei na mboka mopaya, okomona ntango mosusu ete bato ya mboka yango bazali kobenga nkombo na yo ndenge mosusu mpenza na monɔkɔ na bango. Yango wana, ata soki toyebi mpenza te ndenge bazalaki kobenga nkombo ya Nzambe na ntango ya kala, yango esengeli kopekisa biso te kosalela yango.
Ntina ya mibale, oyo epesamaka mbala mingi, ezali nde momeseno moko ya kala ya Bayuda. Mingi kati na bango bakanisaka ete esengeli kotánga nkombo ya Nzambe ata moke te. Emonani ete likanisi wana euti na lolenge mabe ya kosalela mobeko ya Biblia oyo elobi ete: “Okotánga nkombo ya [Yehova] Nzambe na yo mpamba te, mpo ete [Yehova] akolongisa te oyo atángi nkombo na ye mpamba.”—Exode 20:7.
Mobeko wana epekisi nde kosalela nkombo ya Nzambe na ndenge oyo ebongi te, kasi epekisi te kosalela yango na limemya. Bato oyo bakomaki Biblia ya Liebele (“Boyokani ya Kala”) bazalaki bango nyonso bato ya sembo mpe bazalaki kotosa Mibeko oyo Nzambe apesaki Bayisalaele ya kala. Nzokande, basalelaki nkombo ya Nzambe mbala na mbala. Na ndakisa, bakɔtisaki yango na nzembo mingi oyo ebele ya bato oyo bazalaki kosambela bazalaki koyemba na mongongo makasi. Kutu, Yehova asɛngaki basambeli na ye bábelelaka nkombo na ye, mpe bato ya sembo batosaki. (Yoele 2:32; Misala 2:21) Yango wana, lelo oyo baklisto babangaka te kosalela nkombo ya Nzambe na limemya, ndenge Yesu asalaki.—Yoane 17:26.
Babongoli ya Biblia bazali kosala libunga monene na ndenge bazali kotya batitre na esika ya nkombo ya Nzambe. Bazali komonisa Nzambe lokola nde azali mosika mpenza na bato mpe amibanzabanzaka mpo na moto te, nzokande Biblia ezali kolendisa bato bákóma ‘baninga ya motema ya Yehova.’ (Nzembo 25:14, NW) Na ndakisa, ozali na moninga na yo moko ya motema. Bokokaki mpenza kozala baninga ya motema soki oyebaka nkombo na ye te? Ndenge moko mpe, soki bazali kobombela bato nkombo ya Nzambe, Yehova, ndenge nini bato bakoki mpenza kokóma baninga na ye ya motema? Longola yango, soki bato bazali kosalela nkombo ya Nzambe te, bakoyeba mpe ndimbola monene ya nkombo yango te. Nkombo yango elimboli nini?
Nzambe ye moko ayebisaki Moize, mosaleli na ye ya sembo, ndimbola ya nkombo na ye. Ntango Moize atunaki Yehova nkombo na ye, ayanolaki boye: “Nakozala oyo nakozala.” (Exode 3:14, NW) Biblia ya Rotherham ebongoli vɛrsɛ yango boye: “Nakokóma ndenge nyonso oyo nalingi.” Yango emonisi ete Yehova akoki kokóma ndenge nyonso oyo alingi mpo na kokokisa mikano na ye.
Kanisá ete ozali na likoki ya kokóma ndenge nyonso oyo olingi. Okosala nini mpo na baninga na yo? Soki moko na bango abɛli makasi, okoki kokóma monganga oyo ayebi mosala malamu mpo na kobikisa ye. Soki mosusu azali na mbongo te, okoki kokóma moto ya bomɛngo mpo na kosalisa ye. Nzokande, na kotalela makambo ndenge mpenza ezali, okoki kokóma ndenge nyonso oyo olingi te. Ezali bongo mpo na biso nyonso. Na boyekoli na yo ya Biblia, okokamwa na komona ete Yehova akómaka ndenge nyonso oyo alingi mpo na kokokisa bilaka na ye. Mpe asepelaka kosalela nguya na ye mpo na bolamu ya baoyo balingaka ye. (2 Ntango 16:9) Baoyo bayebi nkombo na ye te bayebaka te bizaleli nyonso wana ya malamu oyo Yehova azali na yango.
Emonani polele ete nkombo Yehova esengeli kozala na Biblia. Koyeba ndimbola na yango mpe kosalela yango mingi na makambo etali losambo na biso, ekosalisa biso mpenza na kopusana penepene na Yehova, Tata na biso ya likoló. *
^ par. 3 Soki olingi koyeba makambo mosusu oyo etali nkombo ya Nzambe, ndimbola na yango, mpe ntina oyo esengeli kosalela yango na makambo ya losambo, talá mwa buku Nkombo ya Nzambe oyo ekoumela seko, ebimisami na Batatoli ya Yehova. Talá mpe Mwa buku mpo na koyekola Liloba ya Nzambe, eteni 1


text:
JOUR WANNA EZALAKI JOUR NZAMBE FALLAIT ASALA BA VRE MOMIE ASALI BA MOMIE....BA GRAND PRETRE TOUS TANGO ASILISI KOSALA BANGO BA BANDI KO KENDA KENDA EKOMI KAKA TOURS NA BISO TANGO TOZO KENDA KENDA NZAMBE ALOBI BO REBENGA BA MOMIE WANNA NA RESALA BANGO CR DOZE YA BEAUTE ELEKI KI VX DIR BIENVENU DANS LE BLOG DS VRAI MOMIE QND JE PARLE DS VRAIES MOMIE BA
SANDRA BA BEAUTE
CHRISTALINA DIOR
NZAMBE A PABOLA BINO BO LANDA KK KOI
@SUIVRE KK
Design by LesMiss-deRDC
Retour au blog de LesMiss-deRDC
Bafo7, Posté le mardi 16 décembre 2008 17:05
yes ce vrai i love
love you girls
kevastar, Posté le dimanche 21 septembre 2008 18:51
mdr ba zoba misusu bango sandra na la tour mdr sa simb


text: Selon documentaire ya France 2 CASH INVESTIGATION, en 2008 lorsque ba makambo nionso oyo ezo salema entre KATUMBA MWANKE, DAN GERTLER, GLENCORE, na KATANGA MINING, MOISE KATUMBI na Vital Kamerhe ezalaki pempeni ya KABILA. MOISE KATUMBI ezalaki kutu gouverneur ya KATANGA place ba mines nionso oyo ezali. question to za nango pour KATUMBI et KAMERHE: Pourquoi lorsque sikoyo bo komi ba opposants bo yebisaka biso ba vérité oyo te?, Est-ce pouvoir eza lokola kisi to kindoki, soki o panzi ba secrets apres mbala moko o kufi? Est-ce que ba kombo na bino eza mpe na ba masolo yango, yango nde ezo tinda bino bo mbombela peuple vérité? Pour prouver votre sincérité envers le peuple, commencer par dénoncer tout le mal oyo bo yebi Kabila a sala, oyo peuple a yebi te!


text:
Yesu abalaki? Azalaki na bandeko?
Eyano ya Biblia
Biblia emonisi polele ete Yesu abalaki te, ata soki elobi polele te soki azalaki monzemba. * Talelá makambo oyo elandi.
Na bisika mingi, Biblia elobeli libota ya Yesu mpe basi oyo bazalaki kotambola elongo na ye na mosala ya kosakola mpe oyo bazalaki wana ntango babomaki ye, kasi elobi ata esika moko te ete azalaki na mwasi. (Matai 12:46, 47; Marko 3:31, 32; 15:40; Luka 8:2, 3, 19, 20; Yoane 19:25) Ntina mpenza oyo Biblia elobeli mwasi ya Yesu te ezali ete abalaki te.
Mpo na baoyo baponi kotikala minzemba mpo básala mingi na mosala ya Nzambe, Yesu ayebisaki bayekoli na ye ete: “Oyo akoki kosala yango [kotikala monzemba] asala yango.” (Matai 19:10-12) Atiká ndakisa mpo na baoyo bamoni malamu bábala te mpo bámipesa mobimba na mosala ya Nzambe.—Yoane 13:15; 1 Bakorinti 7:32-38.
Liboso Yesu akufa, atikelaki moto mosusu mokumba ya kobatela mama na ye. (Yoane 19:25-27) Soki Yesu azalaki na mwasi to soki azalaki na bana, alingaki kozwa bibongiseli mpo bato yango ya libota na ye mpe bábatelama malamu.
Biblia elobi na mibali oyo babalá ete bálanda ndakisa ya Yesu, kasi ezali te mpo afandaki na mwasi. Biblia elobi nde ete: “Mibali, bókoba kolinga basi na bino, ndenge Kristo mpe alingaki lisangá mpe amikabaki mpo na yango.” (Baefese 5:25) Soki Yesu abalaki mpenza ntango azalaki awa na mabele, na ntembe te vɛrsɛ wana elingaki kolobela ndenge malamu oyo azalaki kosalela mwasi na ye makambo.
Yesu azalaki na bandeko?
Ɛɛ, Yesu azalaki na bandeko soki motoba: bandeko ya mibali Yakobo, Yozefe, Simo, ná Yudasi, mpe bandeko basi ata mibale. (Matai 13:54-56; Marko 6:3) Bandeko yango bazalaki bana oyo Maria, mama ya Yesu, abotaki na mobali na ye Yozefe. (Matai 1:25) Biblia ebengi Yesu “mwana ya liboso” ya Maria; yango emonisi ete Maria azalaki na bana mosusu.—Luka 2:7.
Makanisi ya lokuta mpo na bandeko ya Yesu
Mpo na koluka kofandisa likanisi oyo elobaka ete Maria atikalaki ngɔndɔ bomoi na ye mobimba, bato mosusu balimbolaka liloba “bandeko” na ndenge mosusu. Na ndakisa, basusu balobaka ete bandeko ya Yesu bazalaki bana oyo Yozefe abotaki na mwasi mosusu liboso abala Maria. Nzokande, Biblia emonisi ete na kolanda mibeko, Yesu abotamaki na lotomo ya kozwa kiti ya bokonzi ya Davidi. (2 Samwele 7:12, 13; Luka 1:32) Soki Yozefe azalaki na bana oyo bazalaki mikóló ya Yesu, mwana ya liboso nde alingaki kozala na lotomo ya kozwa libula ya Yozefe.
Liloba “bandeko” elakisi nde bayekoli ya Yesu, bandeko na ye ya elimo? Likanisi yango eyokani te na Biblia, mpo Biblia elobi ete na ntango moko boye “bandeko na ye bazalaki kondimela ye te.” (Yoane 7:5) Biblia ekesenisi bandeko ya Yesu ná bayekoli na ye.—Yoane 2:12.
Bato mosusu balobaka ete bandeko ya Yesu bazalaki nde bana ya bandeko ya baboti na ye. Kasi, Makomami ya Grɛki esaleli maloba ekeseni mpo na kolobela “ndeko,” “moto ya libota,” mpe mwana ya ndeko ya tata to ya mama. (Luka 21:16; Bakolose 4:10, msl) Bato mingi ya mayele oyo balimbolaka maloba ya Biblia bandimaka ete bandeko ya Yesu bazalaki bandeko na ye ya solo. Na ndakisa, buku moko (The Expositor’s Bible Commentary) elobi ete: “Liloba ‘bandeko’ . . . esalelami mpo na kolobela bana ya Maria ná Yozefe, mpe na ndenge yango, bandeko oyo balobeli wana ezali mpenza bandeko ya Yesu na ngámbo ya mama.” *
^ par. 3 Biblia elobi ete Kristo azali mobali ya mwasi moko, kasi bavɛrsɛ mosusu emonisi polele ete ezali na ndenge ya elilingi.—Yoane 3:28, 29; 2 Bakorinti 11:2.
^ par. 13 Talá mpe buku The Gospel According to St. Mark, Ebimeli ya mibale, ya Vincent Taylor, lokasa 249, mpe buku A Marginal Jew—Rethinking the Historical Jesus, ya John P. Meier, Volimi 1, nkasa 331-332.


text:
LISOLO YA BOMOI
Kotambola na bato ya bwanya ememeli ngai mapamboli mingi
ELEKI bambula mingi, nabosanaka te mokolo moko ya malili makasi na ntɔngɔ, na engumba Brookings, na etúká ya Dakota du Sud, na États-Unis. Nazalaki komona ndenge oyo mosika te nakolɛnga na malili. Nazalaki na kati ya ndako moko ya malili elongo na mwa ndambo ya bato, mpe biso nyonso tozalaki kolɛnga na malili. Totɛlɛmaki pene na tɔnɔ moko ya monene oyo etondi na mai, mpe mai yango ezalaki mpenza malili! Sikoyo, tiká nabɛtɛla bino lisolo ya bomoi na ngai mpo bóyeba mpo na nini tozalaki na esika wana.
LIBOTA NA BISO
Nabotamaki mokolo ya 07/03/1936. Tozalaki libota ya bana minei; ngai nazalaki mwana ya nsuka. Tozalaki kofanda na ferme moko ya moke na ɛsti ya etúká ya Dakota du Sud. Mosala ya ferme ezalaki na esika monene na bomoi na biso ya libota, kasi ezalaki te mosala oyo elekaki ntina. Baboti na ngai bazwaki batisimo mpe bakómaki Batatoli ya Yehova na mobu 1934. Bapesaki bomoi na bango epai ya Yehova, yango wana, kosala mokano na ye ezalaki likambo oyo elekaki ntina mpo na bango. Tata na ngai, Clarence, azalaki mosaleli ya lisangá (lelo oyo mokambi-misala ya bankulutu) na lisangá na biso oyo ezalaki na basakoli mingi te, na Conde, na etúká ya Dakota du Sud; na nsima tata-leki na ngai Alfred, azwaki mokumba yango.
Biso nyonso libota mobimba elongo tozalaki mbala na mbala koyangana na makita mpe kobima na mosala ya kosakola ndako na ndako, mpo na koyebisa basusu elikya kitoko oyo Biblia epesi mpo na mikolo ezali koya. Ndakisa ya baboti na ngai mpe formasyo oyo bapesaki biso esalisaki biso tólinga Yehova. Ngai ná ndeko na ngai ya mwasi Dorothy tokómaki basakoli ya Bokonzi ntango tozalaki na mbula 6. Na mobu 1943, nakomisaki nkombo na Eteyelo ya mosala ya Teokrasi, oyo eutaki kofungwama.
Mayangani, ezala ya minene to ya mike, ezalaki na ntina mingi na bomoi na biso. Nabosanaka te liyangani moko ya monene oyo esalemaki na engumba Sioux Falls, na etúká ya Dakota du Sud, na mobu 1949. Ndeko Grant Suiter asalaki diskur moko oyo ezalaki na motó ya likambo: “Ntango eleki mpenza na ndenge oyo ozali kokanisa te!” Na diskur yango, amonisaki ete bakristo nyonso oyo bamipesi na Yehova basengeli kosalela bomoi na bango mpo na kosakola nsango malamu ya Bokonzi ya Nzambe. Nsima na yango, namipesaki epai ya Yehova. Nazwaki batisimo na liyangani ya zongazonga oyo elandaki, na engumba Brookings, mokolo ya 12/11/1949. Yango wana, nazalaki na kati ya ndako wana ya malili makasi, oyo nalobelaki na ebandeli. Ngai ná bandeko mosusu misato tozalaki kozela ete tózwa batisimo na kati ya tɔnɔ moko ya monene oyo esalami na ebende.
Na nsima, nazwaki ekateli ya kokóma mobongisi-nzela. Nabandaki mosala yango na mokolo ya 01/01/1952, ntango nazalaki na mbula 15. Biblia elobi ete: “Ye oyo atambolaka na bato ya bwanya akokóma na bwanya.” Lokola na libota na biso bato ya bwanya bazalaki mingi, balendisaki ngai na ekateli oyo nazwaki ya kokóma mobongisi-nzela. (Masese 13:20) Mbala na mbala, nazalaki kobima na mosala ya kosakola elongo na tata-leki na ngai Julius, oyo azalaki na mbula 60. Atako azalaki na mbula mingi koleka ngai, ngai ná ye tozalaki kosepela mingi kobima elongo na mosala ya kosakola. Nayekolaki makambo mingi epai na ye mpo ayebaki makambo mingi ya bomoi. Eumelaki te, Dorothy mpe akómaki mobongisi-nzela.
BAKƐNGƐLI YA ZONGAZONGA BASALISAKI NGAI
Ntango nazalaki elenge, baboti na ngai bazalaki kobengisa bakɛngɛli ya zongazonga ná basi na bango baya kofanda epai na biso. Ndeko mobali moko na nkombo Jesse Cantwell ná mwasi na ye Lynn basalisaki ngai mingi. Bazalaki kosalisa ngai mpe kolendisa ngai. Ntango bazalaki kotala masangá zingazinga na biso, mbala mosusu bazalaki kobenga ngai nabima elongo na bango na mosala ya kosakola. Nasepelaki mingi na ntango oyo nalekisaki elongo na bango! Lokola bango, nazalaki na mposa ya kosala mingi na mosala ya Yehova mpe kokóma mobongisi-nzela.
Mokɛngɛli na biso ya zongazonga oyo ayaki na nsima ezalaki ndeko Bud Miller. Ntango ye ná mwasi na ye Joan bayaki kotala lisangá na biso, nazalaki na mbula 18. Na ntango wana, nasengelaki kokende kosamba na biro ya basoda oyo ezalaki kokata soki moto asengeli kokende na mosala ya soda to te. Balingaki ete nasala mosala oyo eyokani te na etinda oyo Yesu apesaki, ya koboya kokɔta na makambo ya politiki. Kasi, nazalaki na mposa ya kosakola nsango malamu ya Bokonzi. (Yoane 15:19) Yango wana, nasɛngaki ete bátalela ngai lokola moteyi ya Liloba ya Nzambe.
Nasepelaki mingi ntango ndeko Miller ayebisaki ngai ete akokende elongo na ngai na biro ya basoda yango. Azalaki moto ya bibangabanga te, mpe moto akokaki kobangisa ye te. Ayebaki mpe Biblia malamu. Kozala elongo na ye epesaki ngai mpiko mpenza! Na mobu 1954, na nsuka ya eleko ya molunge, biro yango ya basoda endimaki kotalela ngai lokola moteyi ya Liloba ya Nzambe. Banda wana, nazalaki na bonsomi ya kosala mingi mpo na Yehova.
Mwa moke na nsima, babengisaki ngai nakende kosala na Betele, na ferme ya Watchtower, na Staten Island, na etúká ya New York. Nasalaki kuna mbula soki misato. Nakutanaki na makambo mingi ya malamu kuna mpo nasalaki elongo na ebele ya bandeko mibali mpe basi ya bwanya.
MOSALA YA BETELE
Radio WBBR ezalaki mpe na ferme, na Staten Island. Batatoli ya Yehova basalelaki radio yango kobanda mobu 1924 tii na mobu 1957. Bandeko soki 15 tii 20 ya libota ya Betele bazalaki kosala na ferme yango. Mingi na biso tozalaki bilenge mpe toyebaki naino makambo mingi te. Kasi ndeko moko ya mokóló, oyo azalaki mokristo oyo atyami mafuta na elimo, azalaki kosala elongo na biso. Azalaki lokola tata na biso mpe ateyaki biso makambo mingi. Ntango mosusu soki matata ebimi kati na biso, ndeko Woodworth azalaki koloba boye: “Yehova azali kosala makambo ya kokamwa, atako bato oyo azali kosalela bazali bato ya kozanga kokoka.”
Tozalaki mpe na ndeko Frederick Franz, oyo azalaki kosalisa biso mingi. Azalaki moto ya bwanya mpe ayebaki Biblia malamu. Azalaki mpe kotyela mokomoko na biso likebi. Ndeko Harry Peterson nde azalaki kolambela biso bilei. Ezalaki pɛtɛɛ tóbengaka ye na nkombo wana, na esika ya kobenga ye na nkombo na ye mpenza Papargyropoulos. Ye mpe azalaki mokristo oyo atyami mafuta na elimo, mpe azalaki kolinga mosala ya kosakola mingi. Ndeko Peterson azalaki kokokisa malamu mosala na ye na Betele, kasi azalaki mpe komipesa mingi na mosala ya kosakola. Azalaki kokabola bankama ya bazulunalo sanza na sanza. Ayebaki mpe Biblia malamu mpe azalaki koyanola na ebele ya mituna oyo tozalaki kotuna.
NAYEKOLAKI EPAI YA BANDEKO BASI YA BWANYA
Na ferme, tozalaki kobongisa mbuma ebele mpe ndunda mpe kotya yango na kati ya manzanza. Na mbula moko, tozalaki kotya bakitunga soki 45 000 ya mbuma mpe ya ndunda na manzanza mpo na libota ya Betele. Nazalaki kosala elongo na Etta Huth, ndeko mwasi moko ya bwanya mingi. Alakisaki biso biloko oyo batyaka na manzanza mpo mbuma mpe ndunda ebeba te. Bandeko basi ya masangá ya zingazinga bazalaki koya kosala elongo na biso, mpe ndeko Etta nde azalaki kotambwisa mosala na bango. Atako ndeko Etta ayebaki makambo mingi oyo etali mosala ya kotya biloko na manzanza, azalaki ntango nyonso komemya bandeko mibali oyo bazalaki bakɛngɛli na ferme. Atikelá biso nyonso ndakisa malamu.
Ndeko Angela (Angie) Romano azalaki moko ya bilenge basi oyo bazalaki koya kosala na ferme. Ndeko Etta asalisaki ye mingi ntango akómaki Motatoli. Ngai ná Angie tobalanaki na sanza ya minei na mobu 1958, mpe tozali na esengo ndenge tosaleli Yehova elongo mbula 58. Na boumeli ya bambula, bosembo ya Angie epai ya Yehova ekómisaki libala na biso makasi. Azali na bwanya, mpe nakoki mpenza kotyela ye motema, ezala tokutani na mikakatano nini.
MOSALA YA MISIONƐRƐ MPE MOSALA YA ZONGAZONGA
Na mobu 1957, ntango bandeko batɛkaki bandako oyo shɛni na biso ya radio WBBR ezalaki, na Staten Island, nasalaki na Betele ya Brooklyn mpo na mwa ntango. Na nsima, ngai ná Angie tobalanaki, yango wana nabimaki na Betele. Tosalaki mosala ya mobongisi-nzela na Staten Island mbula misato. Kutu, mpo na mwa ntango, nasalaki epai ya bato oyo basombaki shɛni na biso ya radio, oyo ekómaki kobengama WPOW.
Ngai ná Angie tosalaki makasi tókoba kozala na bomoi ya pɛpɛlɛ mpo eloko moko te epekisa biso tókende esika nyonso oyo mposa ezalaki. Yango wana, na mobu 1961, tondimaki kokóma babongisi-nzela monene na engumba Falls City, na etúká ya Nebraska, esika batindaki biso. Kasi mwa moke nsima ya kokóma kuna, basɛngaki biso tókende na South Lansing, na etúká ya New York, mpo na kokɔta na Eteyelo ya mosala ya Bokonzi. Tosepelaki mingi na formasyo oyo tozwaki, mpe tokanisaki ete nsima ya eteyelo, tokozonga na etúká ya Nebraska. Yango wana tokamwaki mingi ntango batindaki biso na mboka mosusu. Batindaki biso bamisionɛrɛ na ekólo Cambodge! Na ekólo wana kitoko na sudi-ɛsti ya Azia, tomonaki, toyokaki, mpe tomekaki biloko ya sika. Tozalaki mpenza na mposa ya koyebisa bato nsango malamu ya Bokonzi na ekólo yango.
Kasi na nsima, makambo ya politiki ebongwanaki na Cambodge, yango wana tolongwaki kuna mpe tokendaki na Vietnam du Sud. Likambo ya mawa, nsima ya mbula mibale, nabɛlaki makasi, yango wana tozongaki na États-Unis. Esɛngaki mwa ntango mpo namiyoka malamu. Ntango namiyokaki malamu, tozongelaki mosala ya mobongisi-nzela.
Na sanza ya misato 1965, tobandaki kotala masangá na mosala ya zongazonga. Na boumeli ya mbula 33, ngai ná Angie tosepelaki mingi na mosala ya zongazonga mpe ya etúká, mpe tozalaki kopesa mabɔkɔ na mayangani. Nazalaki kolinga mosala yango mingi, mpo nasepelaka mingi na mayangani ya minene. Na boumeli ya mwa bambula, tozalaki kotala masangá na engumba New York mpe zingazinga na yango, mpe mayangani mingi ya minene ezalaki kosalema na Yankee Stadium.
TOZONGI LISUSU NA BETELE MPE NAZWI MOKUMBA NA BITEYELO YA TEOKRASI
Na boumeli ya bambula ebele, ngai ná Angie tozwaki mikumba ndenge na ndenge oyo ezalaki pɛtɛɛ te. Na mobu 1995, basɛngaki ngai napesa mateya na Eteyelo mpo na kobongisa basungi. Mbula misato na nsima, babengisaki biso mpo tósala na Betele. Nsima ya mbula 40, nasepelaki ndenge nazongaki lisusu na Betele, esika oyo nabandaki mosala ya ntango nyonso. Mpo na mwa ntango, nasalaki na Departema ya mosala mpe nazalaki molakisi na biteyelo mingi ya Teokrasi. Na mobu 2007, Lisangani ya Mikóló-Bakambi efungolaki Departema ya biteyelo ya Teokrasi mpo na kobongisa biteyelo nyonso oyo esalelamaka na Betele, mpe na boumeli ya mwa bambula, nazalaki mokɛngɛli ya departema yango.
Na bambula euti koleka, makambo mingi ebongwanaki na biteyelo mingi na Betele. Eteyelo mpo na bankulutu ya masangá ebandaki na mobu 2008. Na mbula mibale oyo elandaki, bankulutu koleka 12 000 balandaki mateya ya eteyelo yango na Patterson mpe na Betele ya Brooklyn. Sikoyo, eteyelo yango ezali kokoba na bisika mosusu mingi. Na mobu 2010, Eteyelo mpo na kobongisa basungi ekómaki kobengama Eteyelo ya Biblia mpo na bandeko mibali minzemba, mpe eteyelo mosusu ya sika efungwamaki, nkombo na yango ezalaki Eteyelo ya Biblia mpo na bandeko oyo babalá.
Na sanza ya libwa 2014, biteyelo wana mibale esanganaki mpe ekómaki Eteyelo ya bapalanganisi ya nsango malamu ya Bokonzi. Bana-kelasi bakoki kozala bandeko oyo babalá, bandeko mibali minzemba, to bandeko basi minzemba. Bandeko mingi na mokili mobimba basepelaki mingi koyoka ete eteyelo yango ekosalema mpe na ekólo na bango. Ezali esengo komona ete bandeko mosusu mingi bakozwa libaku ya kokɔta na biteyelo yango. Nazalaka na botɔndi mingi ndenge nazali na libaku ya koyebana na bandeko ebele oyo babongolaki makambo mingi na bomoi na bango mpo na kozwa formasyo wana.
Soki nakanisi bomoi na ngai liboso ya kozwa batisimo tii lelo, napesaka Yehova matɔndi mingi mpo na bato ya bwanya oyo nakutaná na bango. Basalisaki ngai nayeba ye malamu mpe nasalela ye malamu koleka. Basusu bazalaki baleki na ngai mpe basusu mikóló na ngai. Mpe mingi bazalaki na mimeseno oyo ekeseni na oyo ya ngai. Kasi na misala mpe makanisi na bango, namonaki ete balingaka Yehova mingi. Nazali na botɔndi mingi ndenge nazwá ebele ya baninga ya bwanya oyo bazali basaleli ya Yehova mpe nakoki koyekola epai na bango.


text:
Nzambe abongolaka makanisi na ye?
Eyano ya Biblia
Ɛɛ, abongolaka makanisi na ye ntango bato batiki bizaleli na bango ya mabe. Na ndakisa ntango Nzambe ayebisaki basaleli na ye na Yisraele ya kala ete akopesa bango etumbu, alobaki boye: “Mbala mosusu bakoyoka mpe bakozonga, moto na moto longwa na nzela na ye mabe, mpe nakoyoka mpenza mawa mpo na mpasi oyo nazali kokanisa kobimisela bango mpo na mabe ya misala na bango.”—Yirimia 26:3.
Na vɛrsɛ yango, Babiblia mingi elobaka ete Nzambe ‘akobongola motema’ mpo na mpasi oyo akanaki kobimisa; nzokande yango ekoki komonisa lokola nde Nzambe asalaki libunga. Nzokande, liloba ya Ebre oyo basaleli wana ekoki kolimbola “kobongola makanisi to mokano.” Moto moko ya mayele akomaki ete: “Soki moto abongoli bizaleli na ye, Nzambe mpe abongolaka lisambisi oyo akataki.”
Nzokande, koloba ete Nzambe akoki kobongola makanisi na ye elakisi te ete asengeli kaka kobongola yango. Talá mwa bandakisa ya Biblia oyo emonisi ete Nzambe abongolaki makanisi na ye te:
Nzambe atikaki te Balake atinda Ye abongola makanisi mpe alakela Bayisraele mabe.—Mitángo 23:18-20.
Ntango Mokonzi Saulo amipesaki na kosala mabe, Nzambe abongolaki makanisi na ye te, alongolaki ye mokonzi.—1 Samwele 15:28, 29.
Nzambe akokokisa elaka na ye ya kotya Mwana na ye nganga-nzambe mpo na libela. Nzambe akobongola makanisi na ye te.—Nzembo 110:4.
Biblia elobi ete Nzambe abongwanaka te?
Ɛɛ, Biblia elobi ete Nzambe ye moko alobi: “Ngai nazali Yehova; nabongwani te.” (Malaki 3:6) Biblia elobi mpe ete Nzambe “abongwanaka te lokola elili.” (Yakobo 1:17) Kasi, yango ekeseni te na ndenge Biblia elobi ete Nzambe abongolaka makanisi na ye. Koloba ete Nzambe abongwanaka te elimboli ete bizaleli na ye mpe mitinda na ye ya bolingo mpe ya boyengebene ebongwanaka te. (Kolimbola Mibeko 32:4; 1 Yoane 4:8) Kasi, akoki kopesa bato malako ekeseni na kotalela ndenge makambo ezali. Na ndakisa, Nzambe apesaki Mokonzi Davidi malako ekeseni mpo na kobunda bitumba mibale, mpe mayele yango nyonso esimbaki.—2 Samwele 5:18-25.
Nzambe ayokaka mawa ndenge akelaki bato?
Te; kasi ayokaka mawa ndenge bato mingi bazali kokipe ye te to mpe kopesa ye mokɔngɔ. Mpo na makambo oyo ezalaki kosalema liboso ya Mpela ya mikolo ya Noa, Biblia elobi boye: “Yehova ayokaki mawa mpo asalaki bato na mabele, mpe ayokaki mpasi na motema na ye.” (Ebandeli 6:6) Na vɛrsɛ oyo, maloba “ayokaki mawa” euti na liloba ya Ebre oyo ekoki kolimbola “kobongola makanisi.” Nzambe abongolaki makanisi na ye mpo na bato mingi oyo bazalaki liboso ya Mpela mpo bakómaki bato mabe. (Ebandeli 6:5, 11) Atako ayokaki mawa ndenge baponaki kolanda nzela ya mabe, abongolaki makanisi na ye mpo na bato nyonso ya mabele te. Kutu, abatelaki bato mpo básila te na mpela na ndenge abikisaki Noa ná libota na ye.—Ebandeli 8:21; 2 Petro 2:5, 9.


text:
Na nzembo na ye « Constatation », Kisangani Djenga Espérant, azali komituna mituna uta na makambo oyo ye amoni na mokili. Djenga K asosoli mokili, moluka, bolingo, motema mabe, elikya pe liwa!
Yoka lolaka ya mwana ya Djenga
Ngo oo
Nakonzémba ee
Nákonzémba
Nakokamwa ee
Nákokámwa
Mongongo na ngai ya mwana Djenga
Nakonzémba ee
Lolaka na ngai ya mwana ya Djenga nakotuna ee
Nakonzémba ee
Nákonzémba
Nakokamwa ee
Nákokámwa
Mongongo na ngai ya mwana Djenga
Nakonzémba ee
Lolaka na ngai ya mwana ya moto nakotuna ee
Mokili ya kala ezaláká ya bakristo ee
Lelo mokili ekomi ya bapagano
Nakokamwa ee
Sanza, moyi, mapata, zamba, mabelé pé na mayi
Bino bato bozaláká
Babandá mokili bazali wapi ?
Baye babandá mokili bazali wapi ?
Ngai moko na mawa nákolela
Moto ákolela
Bato bákoseka
Mpinzoli ya moto, bato bákotyola
Bougie ékopela
Mayi ya miso ékotanga
Natikali lokola zoba ngai moko na mokili
Nákolela
Constatation
Passé ya moto ezali nostalgie
Ezali lisitwale
Ekotikalaka
Kasi l’avenir eyébana te oo
Liwa ya moto ezali surprise
Sé lokola lisano
Bato babandi kolela
Réussite ya moto ezali surprise
Sé lokola lisano
Bato babandi kokamwa
Oo mama aa
Pasi ya mokili eponi moto te
Pasi ya mokili ezali ya moto nyonso
Pasi ya mokili ezali ya moto nyonso
Nakonzémba
Nakonzémba
Nakonzémba
Babandá mokili bazali wapi ?
Ngai moko ná mawa, malole
Naconstater lisusu boye
Namoni lisusu boye
Bato ya mokili,
Maloba sé koloba.
Ózanga mbongo,
Bato bákoseka.
Ózala na nzimbu
Bato bakokumisa.
Nakomi lokola zoba na mokili ngai moko nákolela
Nakomi lokola zoba nákokima mokili, somo
Naconstater lisusu boye
Bondoki ya Kinshasa etikálá lisusu na famille te
Bafamille babéndá nzoto
Bondoki ya Kinshasa, bafamille babéndá nzoto.
Etíkálá sé na misapi ya bato bakolakisa.
Tokómá kolokana sé na bato ya nzela, mama
Mingi bazwa bacoup na la vie, sé po na baninga ya mitema mabe
Basusu basilá sé po ya bato ya quartier.
Mingi basálá baninga mabe, sé po átikala na kompani
Naconstater lisusu boye :
Namoni lisusu boye :
Matanga ekómá façon na façon na Kinshasa
Différence ekaboli bariche ná bapauvre
Liwa ya pauvre, bato bákoseka
Matanga ya pauvre, bato ya kotánga.
Matanga ya pauvre ekowumelaka mingi te.
Bato bákobanga kosala dépense éleka ndelo.
Baye batikali na sima, lobi bakolia nini ?
Matanga ya riche, oyo somo !
Voiture suka suka, lokola défilé
Lopango etondi meke lokola zando
Mabala ekoma kosalama se na matanga
Basusu bayaka kaka se kotala lopango.
Lokumu po na famille, moto ya mbongo akufi.
Lokumu po na famille, moto ya mbongo akeyi.
Oo atiki ebele ya mbongo na famille na ye.
Ékopesa pasi na baye bazwaka te.
Ékopesa soucis na baye bazwaka te.
Mokili pasi, ngai naleli
Moto soki alangwe aleki na nzela, kotumola ye te.
Oyebi te soki ya soucis to pe ya esengo.
Akoya kokatela yo Lingala sé na nsé ya kwiti.
Tika ye áleka malembe.
Tika ye áleka na ye koleka.
Kapesa yela ngai bulangeti po nazipa nzoto.
Kapesa yela ngai vunga po nazipa nzoto.
Mopepe ya libanda ekobeta ngai malili,
Pasi ya kotelengana eleki ngai.
Mopepe ya libanda ekobeta ngai malili,
Pasi ya kotelengana eleki ngai.
Naconstater lisusu boye :
Songi-songi, kutu naloba te.
Yango lelo ekómá à la mode
Bapésá yango kutu kombo motors
Sango ékokende na mopepe
Songi-songi ebomá mabala
Yango vraiment, epanzá bafamille
Songi-songi ebomá baamitié
Songi-songi ekómá lokola passe-port po na bato mosusu
Mokili pasi ngai naleli.
Moto ya pusu soki ákoleka, kofinga ye te.
Ndenge akólá na bomwana, oyebi te.
Mingi bazwa badiplome evandá na ndako ee
Basala bakelasi te, bakómá bahéritier.
Bazwá maboma po bisimba-simba eleki.
Po bálonga mokili.
Mokili compliqué
Zwa idée.
Mokili compliqué
Kamwa ve.
Babandá mokili, boza wapi ?
Namoni lisusu boye :
Natuni lisusu boye :
Po na nini basi ya mabala bakomá mobulu koleka basi ya ndumba ?
Po na nini baleki na biso ya basi ya mbula oyo ya sika, bachangea idée ?
Natuni lisusu boye :
Po na nini, biso mibali tolingi se mwasi oyo azali na moto avandá na ye ?
Po na nini, biso mibali olingi ózala sé na basi ebele ? Ekomi kompani ?
Po na nini, biso mibali tokimaka basi soki ozwi mosolo ?
Po na nini ? ee mokili !
Nakonzémba, nakonzémba, nákonzémba ee
Nákonzémba nakanisa pasi ya bana na ngai.
Nákonzémba nakanisa pasi ya famille na ngai.
Nákonzémba nakanisa pasi ya molongani na ngai Kiazola.
Mokolo nakokufa, nakoyeba te.
Soki pe riche, soki pe pauvre.
Nakoyeba te, mama aa
Bana na ngai batikali na mawa bákolela papa
famille na ngai batikali na mawa bákolela Djenga K
Molongani na ngai Kiazola ákolela, chéri adieu.
Moninga na ngai ya motema Luvi ákolela Djenga K alangá-nzembo.
Bachérie ya miké maboko na moto bákolela alangá-nzembo.
Banguna na ngai na mitema bákosepela, c’est bien akeyi.
Filo mbongo na ngai ya motema ákolela Djenga akeyi.
Jipsy na ngai ya motema ákolela Djenga K alanga nzembo.
Mishka na Vida bákolela, bákolela
na ngai ya motema ákolela
Lita na ngai ya Bembo ákolela Djenga K alanga nzembo.
Ee, mokili ee !
Oo mokili !
Ee pasi ee, ee pasi ee !
Oo Nzambe, oo Nzambe !
Mitakufa bure, ju ya Mapendo !
Mitakufa bure, ju ya Mapendo !
Oo pasi ee, oo Nzapa !
Oo Mungu ee, oo pasi ee!
Nakeyi ee !


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ezera 2:1-70
2 Mpe talá bana ya etúká oyo eyangelami+ oyo bautaki na bokangami, bato oyo bamemamaki na mboka mopaya,+ oyo Nebukadenezare mokonzi ya Babilone amemaki na mboka mopaya,+ na Babilone, mpe oyo na nsima bazongaki+ na Yerusaleme mpe na Yuda,+ moto na moto na engumba na ye;2 baoyo bayaki elongo na Zerubabele,+ Yeshua,+ Nehemia, Seraya,+ Reelaya, Mordekai, Bilishane, Misipare, Bigivai, Rehume, Baana.Motángo ya mibali ya bato ya Yisraele:3 Bana ya Paroshe:+ nkóto mibale na nkama moko na ntuku nsambo na mibale (2 172);4 bana ya Shefatia:+ nkama misato na ntuku nsambo na mibale (372);5 bana ya Ara:+ nkama nsambo na ntuku nsambo na mitano (775);6 bana ya Pahate-moabe,+ na bana ya Yeshua mpe ya Yoabe:+ nkóto mibale na nkama mwambe na zomi na mibale (2 812);7 bana ya Elame:+ nkóto moko na nkama mibale na ntuku mitano na minei (1 254);8 bana ya Zatu:+ nkama libwa na ntuku minei na mitano (945);9 bana ya Zakai:+ nkama nsambo na ntuku motoba (760);10 bana ya Bani:+ nkama motoba na ntuku minei na mibale (642);11 bana ya Bebai:+ nkama motoba na ntuku mibale na misato (623);12 bana ya Azegade:+ nkóto moko na nkama mibale na ntuku mibale na mibale (1 222);13 bana ya Adonikame:+ nkama motoba na ntuku motoba na motoba (666);14 bana ya Bigivai:+ nkóto mibale na ntuku mitano na motoba (2 056);15 bana ya Adine:+ nkama minei na ntuku mitano na minei (454);16 bana ya Atere,+ ya Hizikiya: ntuku libwa na mwambe (98);17 bana ya Bezai:+ nkama misato na ntuku mibale na misato (323);18 bana ya Yora: nkama moko na zomi na mibale (112);19 bana ya Hashume:+ nkama mibale na ntuku mibale na misato (223);20 bana ya Gibare:+ ntuku libwa na mitano (95);21 bana ya Beteleme:+ nkama moko na ntuku mibale na misato (123);22 bato ya Netofa:+ ntuku mitano na motoba (56);23 bato ya Anatote:+ nkama moko na ntuku mibale na mwambe (128);24 bana ya Azemavete:+ ntuku minei na mibale (42);25 bana ya Kiriate-yearime,+ Kefira mpe Beerote: nkama nsambo na ntuku minei na misato (743);26 bana ya Rama+ mpe Geba:+ nkama motoba na ntuku mibale na moko (621);27 bato ya Mikemase:+ nkama moko na ntuku mibale na mibale (122);28 bato ya Betele+ mpe ya Ai:+ nkama mibale na ntuku mibale na misato (223);29 bana ya Nebo:+ ntuku mitano na mibale (52);30 bana ya Magebishe: nkama moko na ntuku mitano na motoba (156);31 bana ya Elame+ mosusu: nkóto moko na nkama mibale na ntuku mitano na minei (1 254);32 bana ya Harime:+ nkama misato na ntuku mibale (320);33 bana ya Lode,+ Hadide+ mpe Ono:+ nkama nsambo na ntuku mibale na mitano (725);34 bana ya Yeriko:+ nkama misato na ntuku minei na mitano (345);35 bana ya Senaa:+ nkóto misato na nkama motoba na ntuku misato (3 630).36 Banganga-nzambe:+ bana ya Yedaya+ ya ndako ya Yeshua:+ nkama libwa na ntuku nsambo na misato (973);37 bana ya Imere:+ nkóto moko na ntuku mitano na mibale (1 052);38 bana ya Pashure:+ nkóto moko na nkama mibale na ntuku minei na nsambo (1 247);39 bana ya Harime:+ nkóto moko na zomi na nsambo (1 017).40 Balevi:+ bana ya Yeshua+ mpe Kadimiele,+ na bana ya Hodavia:+ ntuku nsambo na minei (74).41 Bayembi, bana ya Asafe:+ nkama moko na ntuku mibale na mwambe (128).42 Bana ya bakɛngɛli ya baporte: bana ya Shalume,+ bana ya Atere,+ bana ya Talamone,+ bana ya Akube,+ bana ya Hatita,+ bana ya Shobai, bango nyonso: nkama moko na ntuku misato na libwa (139).43 Banetinime:+ bana ya Ziha, bana ya Hasufa, bana ya Tabaote,+44 bana ya Kerose, bana ya Siaha, bana ya Padone,+45 bana ya Lebana, bana ya Hagaba, bana ya Akube,46 bana ya Hagabe, bana ya Salmai,+ bana ya Hanane,47 bana ya Gidele, bana ya Gahare,+ bana ya Reaya,48 bana ya Rezine,+ bana ya Nekoda, bana ya Gazame,49 bana ya Uza, bana ya Pasea,+ bana ya Besai,50 bana ya Asana, bana ya Meunime, bana ya Nefusime;+51 bana ya Bakabuke, bana ya Hakufa, bana ya Harure,+52 bana ya Bazilute, bana ya Mehida, bana ya Haresha,+53 bana ya Barakose, bana ya Sisera, bana ya Tema,+54 bana ya Nezia, bana ya Hatifa.+55 Bana ya basaleli ya Salomo:+ bana ya Sotai, bana ya Soferete, bana ya Peruda,+56 bana ya Yaala, bana ya Darakone, bana ya Gidele,+57 bana ya Shefatia, bana ya Hatile, bana ya Pokerete-hazebaime, bana ya Ami.+58 Banetinime+ nyonso mpe bana ya basaleli ya Salomo bazalaki nkama misato na ntuku libwa na mibale (392).+59 Mpe talá bato oyo bautaki na Tele-mela, Tele-haresha, Kerube, Adone ná Imere, mpe bakokaki te koyebisa ndako ya batata na bango mpe bankɔkɔ na bango,+ soki bazalaki bato ya Yisraele:60 bana ya Delaya, bana ya Tobia, bana ya Nekoda:+ nkama motoba na ntuku mitano na mibale (652).61 Mpe na bana ya banganga-nzambe:+ bana ya Habaya, bana ya Hakoze,+ bana ya Barazilai,+ oyo azwaki mwasi na kati ya bana basi ya Barazilai+ Mogileade mpe akómaki kobengama na nkombo na bango.62 Bango nde balukaki mokanda oyo ezali na bankombo na bango mpo na komonisa liboso ya bato molɔngɔ ya bankɔkɔ na bango, kasi bamonaki bankombo na bango te, bongo batalelamaki lokola bato ya mbindo mpe balongolaki bango na bonganga-nzambe.+63 Na yango, Guvɛrnɛrɛ*+ alobaki na bango ete bakoki te kolya+ biloko oyo eleki bosantu tii ntango nganga-nzambe oyo azali na Urime+ ná Tumime akotɛlɛma.64 Lisangá mobimba ezalaki etuluku ya bato+ nkóto ntuku minei na mibale na nkama misato na ntuku motoba (42 360),+65 longola baombo na bango ya mibali mpe baombo na bango ya basi, oyo bazalaki nkóto nsambo na nkama misato na ntuku misato na nsambo (7 337); mpe bazalaki na bayembi ya mibali+ mpe na bayembi ya basi nkama mibale (200).66 Bafarasa na bango ezalaki nkama nsambo na ntuku misato na motoba (736), badɔngi na bango nkama mibale na ntuku minei na mitano (245),+67 bakamela na bango nkama minei na ntuku misato na mitano (435), bampunda na bango nkóto motoba na nkama nsambo na ntuku mibale (6 720).+68 Mpe bamosusu kati na bankumu+ ya bandako ya batata,+ ntango bakómaki na ndako ya Yehova,+ oyo ezalaki na Yerusaleme,+ bapesaki makabo ya bolingo+ mpo na ndako ya Nzambe ya solo, mpo na kotɛlɛmisa yango na esika na yango mpenza.+69 Na makoki na bango, bapesaki wolo+ na ebombelo ya mosolo ya mosala: drakimɛ nkóto ntuku motoba na moko (61 000), ná palata,+ mina nkóto mitano (5 000), mpe zambala+ nkama moko (100) ya banganga-nzambe.70 Mpe banganga-nzambe ná Balevi ná bato mosusu,+ ná bayembi ná bakɛngɛli ya baporte mpe Banetinime bakómaki kofanda na bingumba na bango, mpe Yisraele mobimba na bingumba na bango.+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Mika 5:1-15
5 “Na ntango ozali komikatakata nzoto,+ Ee mwana mwasi oyo bakɔteli; ye azingeli biso mpo na kobundisa biso.+ Na lingenda, bakobɛta mosambisi ya Yisraele na litama.+2 “Mpe yo, Ee Beteleme Efrata,+ yo oyo ozali moke mpenza mpo okoka kotángama na kati ya bankóto ya Yuda,+ uta na yo+ moto moko akobima mpo na ngai, oyo akokóma mokonzi na Yisraele,+ oyo ebandeli na ye ezali uta kalakala, uta ntango oyo etyami ndelo te.+3 “Yango wana, akosundola bango+ tii ntango ye oyo azali kobota akobota mpenza.+ Mpe bandeko na ye oyo batikali bakozonga epai ya bana ya Yisraele.4 “Mpe akotɛlɛma mpenza mpe akoleisa etonga na makasi ya Yehova,+ na bonene ya nkombo ya Yehova Nzambe na ye.+ Mpe bakokoba kofanda mpenza,+ mpo sikoyo akozala monene tii na bandelo ya nsuka ya mabele.+5 Mpe moto yango nde akozala kimya.+ Nzokande moasiri, ntango akoya na mokili na biso mpe ntango akonyata bandako milai na biso ya kofanda,+ tokobimisela ye babateli ya mpate nsambo, ɛɛ, bankumu mwambe na kati ya bato.6 Mpe bakokamba mpenza mokili ya Asiri na mopanga,+ mpe mokili ya Nimerode+ na bisika na yango ya kokɔta. Mpe akosikola mpenza biso na mabɔkɔ ya moto ya Asiri,+ ntango akoya na mokili na biso mpe ntango akonyata teritware na biso.7 “Mpe bato ya Yakobo oyo batikali+ bakokóma na kati ya ebele ya bato ya bikólo lokola mamwɛ oyo euti epai ya Yehova,+ lokola mbula monene likoló ya milona,+ oyo etalelaka moto te mpe ezelaka te bana ya moto ya mabele.+8 Mpe bato ya Yakobo oyo batikali bakokóma na kati ya bikólo, na kati ya ebele ya bato ya bikólo, lokola nkɔsi na kati ya banyama ya zamba, lokola mwana-nkɔsi oyo nkingo etondi na nsuki na kati ya bitonga ya bampate, oyo, ntango ezali mpenza koleka, enyataka mpe epasolaka mpenza;+ mpe mobikisi azali te.9 Lobɔkɔ na yo ekozala mpenza likoló ya batɛmɛli na yo,+ mpe banguna na yo nyonso bakolongolama.”+10 “Mpe ekosalema boye na mokolo yango,” yango nde liloba ya Yehova, “nakolongola bampunda na yo na kati na yo mpe nakobebisa makalo na yo.+11 Mpe nakolongola bingumba ya mokili na yo mpe nakokweisa bisika na yo nyonso oyo ebatelami makasi.+12 Mpe nakolongola misala ya bonganga-nkisi na lobɔkɔ na yo, mpe okozala lisusu na bato ya misala ya maji te.+13 Mpe nakolongola bikeko na yo oyo eyemami ná makonzí na yo na kati na yo, mpe okofukamela lisusu te eloko oyo osali na mabɔkɔ na yo.+14 Mpe nakopikola banzete na yo ya losambo+ na kati na yo mpe nakosilisa bingumba na yo nyɛɛ.15 Mpe na nkanda mpe na nkɛlɛ nakozongisa mabe likoló ya bikólo oyo etosi te.”+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 65:1-13
Epai ya mokambi ya nzembo. Mondule ya Davidi. Loyembo.65 Ee Nzambe, mpo na yo lisanzoli mpe kimya ezali na Siona;+Mpe elako ekokokisama epai na yo.+2 Ee Moyoki ya libondeli, ɛɛ bato ya lolenge nyonso bakoya epai na yo.+3 Makambo ya libunga eleki ngai na makasi.+Misala na biso ya kobuka mibeko, yo moko okozipa yango.+4 Esengo na moto oyo ozali kopona mpe ozali kobɛlɛmisa,+Mpo afanda na mapango na yo.+Tokotonda mpenza na bolamu ya ndako na yo,+Esika mosantu ya tempelo na yo.+5 Okoyanola biso na makambo ya nsɔmɔ na boyengebene,+Ee Nzambe ya lobiko na biso,+Ye oyo bandelo nyonso ya mabele mpe baoyo bazali mosika kuna na mbu batyelaka motema.+6 Ye azali kopika bangomba ngwi na nguya na ye;+Ye akangi mpenza nguya na loketo na ye.+7 Ye azali kokitisa makɛlɛlɛ ya mbu,+Makɛlɛlɛ ya mbonge na yango mpe yikiyiki ya bituluku ya bato ya bikólo.+8 Mpe bato oyo bafandi na bisika oyo eleki mosika mpenza bakobanga mpo na bilembo na yo;+Ozali kosala ete koganga ya esengo ezala na ntɔngɔ mpe na mpokwa.+9 Otyeli mabele likebi na yo, mpo opesa yango biloko ebele;+Ozali kokómisa yango na bozwi mingi mpenza.Yo Nzambe ozali kotondisa mikɛli na mai.+Ozali kobongisa mbuma na yango,+Mpo ezali ndenge wana nde ozali kobongisa mabele.+10 Banzela ya mikala na yango ezali kopɔlisama na mai, mabele na yango oyo ekangamakangamá ezali kolalisama;+Ozali kolɛmbisa yango na mbula monene; ozali kopambola milona na yango ya sika.+11 Olatisi mobu motole ya bolamu na yo,+Mpe banzela na yo ezali kotangisa mafuta.+12 Bisika ya koleisa banyama matiti na esobe ezali kotangisa mai,+Mpe bangomba mike ezali komikanga esengo na loketo.+13 Bisika ya koleisa banyama matiti etondi na bitonga,+Mpe mabwaku ya patatalu ezingami na mbuma.+Yango ezali koganga na koganga ya bolongi, ɛɛ, ezali koyemba.+